PSORILAX en Fuengirola erosi batetik 39€\nKrema Psorilax batetik psoriasia erosi en Fuengirola\nArrakastatsua eskuratzea Psorilax en Fuengirola, behar:\nNon erosi en Fuengirola Psorilax\nSartu ordena formularioa zure izena eta telefono bat erosi eraginkorra krema psoriasia Psorilax en Fuengirola prezio merkean. Itxaron deia Kudeatzailea zure eskaera on krema PsorilaxKudeatzailea, deitu ahal izango duzu laster. Noiz lortuko duzu poslala ordaindu ahal izango duzu, zure eskaera en Fuengirola.\nKrema psoriasia Psorilax berezia da, en Fuengirola. Ez da, besterik gabe, laguntzen zenbatekoa murrizteko arazoa arlo, eta eramaten epe luzeko remission horretan gaixoaren da, ia-ia pertsona osasuntsu. Garrantzitsua ez ahaztu prebentzioa erabiliz Psorilax.\nNon erosi krema Psorilax en Fuengirola\nErosi Espainian Psorilax txikiena prezioa en Fuengirola (Espainia), eskaera-orria, zehaztu telefono zenbakia konexioa, eta izena, laster izango duzu dei Kudeatzailea buruzko aholkularitza ordenatzen Psorilax eta eskatu zure kokapena bidalketa. Ordainketa-paketeak ordaindu entrega courier edo postetxean. Prezioa bidalketa Psorilax mail edo mezularitza arabera alda daiteke hiria Espainia, jakiteko prezioa Kudeatzailea sortu ondoren , ordena krema Psorilax batetik psoriasia web-orri ofiziala.\nOrdena en Fuengirola Psorilax


17 abendua, 2012 Asteko Gaia 603\nGoierri osoan ziklo-kros zaletasun handia dago, baina kirol honek Ormaiztegin indar berezia izan du. Euskal Herriko probarik zaharrrena da Ormaiztegikoa, eta aurten 50 urte beteko dira lehen proba egin zutenetik. Hilaren 30ean izango da proba. Herriak bi txirrindulari handi ere eman ditu: Iñaki Maiora eta Joxe Ramon Izagirre. Ormaiztegiko probako zirkuituaren barruan eta kanpoan historia egin dute Maiora eta Izagirre ormaiztegiarrek.\nIñaki Maiorak 58 urte ditu eta bere herriko ziklo-kros probari esker zaletu zen. «Mutikotan baserritik herrira joaten nintzen lasterketa ikustera, eta gustatu egin zitzaidan: giroa, jendearen berotasuna…».\nGainera, garai hartan ez zegoen egun bezainbeste auto, eta bizikletan joaten ziren toki batetik bestera. Hala, ez da harritzekoa Maiora txirrindularia izatea. Entrenamendu saioetan herriko ikastetxearen aurretik pasatzen zen eta hura ikusita, Joxe Ramon Izagirrek haren pausoak jarraitzea erabaki zuen.\nIzagirre 15 urterekin hasi zen lehiatzen, errepidean, Zegamako taldearekin. Txirrindularitza eta lana uztartzen zituen eta, arerio gogorrak zituen arren –Jokin Mujika itsasondoarra, adibidez–, lasterketa batzuk irabaztea lortu zuen. Lehena ez du sekula ahaztuko, gainera: Migel Indurain handiarekin iritsi zen helmugara eta sprinta irabazi zuen ormaiztegiarrak. Handik gutxira hasi zen ziklo-krosean.\nOrdurako Maiorak hainbat bat lasterketa irabaziak zituen. 40 urte pasatu dira dagoeneko herriko proban lehenengoz parte hartu zuenetik. Bera ere errepidean aritu zen, baina beti oso argi eduki zuen ez zuela Irizar enpresako lanpostua txirrindularitzagatik utziko. Errepideko probak prestatzeak askoz ere denbora gehiago eskatzen duenez, ziklo-krosean aritzea erabaki zuen.\nMaiorak ere errepidean lasterketa batzuk irabazi zituen. Gainera, Asturiasko Itzulian parte hartu zuen profesionalekin. Txomin Perurena bere taldekideak irabazi zuen lasterketa hura, besteak beste, Maiorak eskainitako laguntzari esker. Profesional mailan jarraitzea eskaini zioten, baina ezezkoa eman zuen. Ez da sekula damutu.\nIzan ere, erabaki hari esker, ziklo-krosean sekulako ibilbidea osatu ahal izan zuen. Lasterketa asko irabazi zituen, Europa osoa ezagutu zuen, eta lagun asko egin zituen. Bost aldiz irabazi zuen Espainiako Txapelketa. Euskadikoa beste hainbestetan irabazi zuen eta Ormaiztegiko lasterketa, berriz, seitan. Inork ez du proba hau horrenbeste aldiz irabazi.\nIzagirrek, berriz, Euskadiko Txapelketa seitan irabazi zuen eta Espainiakoa hirutan: behin afizionatutan eta birritan profesionaletan. Herriko lasterketa, ordea, behin bakarrik irabazi zuen. «Urduri» jartzen zela aitortu du. Maiorak, berriz, «arazo handien aurrean hazi» egiten dela dio.\nBiek dute oso gustuko herriko lasterketa. Gainera, euren garaian «sekulako giroa» izaten zen: «Inguruko herri guztietan zeuden txirrindulariak eta bakoitza berea animatzera joaten zen: Urretxukoak eta Zumarragakoak Joxe Mari Iurrebasorekin, itsasondoarrak Jokin Mujikarekin…» Ormaiztegik, baten faltan, bi ordezkari zituen.\nMaiorak jarri zuen ziklo-krosaren lehen harria Ormaiztegin. Berari ikusita egin zen txirrindulari Izagirre eta aitari ikusita egin dira txirrindulari Gorka eta Jon Izagirre Euskaltel-Euskadi taldeko profesionalak. Maiora bi gazteen jarraitzailea da. «Ikaragarrizko poza ematen dit herrian maila horretako bi txirrindulari izateak. Tourrera joaten naiz, Joxe Ramonekin, animatzera». Biak lagun onak dira eta Izagirrek Maiora maisu izan zuela dio: «Inor baino hobeto prestatzen zen eta Izuzkizak eta biok asko ikasi genuen berarekin». Biak oraindik bizikletan ibiltzen dira. Maiorak neguan bolada luzeak Kanariar Uharteetan ematen ditu eta han ere badu bizikletan ibiltzeko ohitura. Izagirre, berriz, udan ibiltzen da batez ere.\nAtzera begira, garaipenik kuttunenei dagokienez, herriko lasterketa aipatu dute biek. Bestalde, Santanderren jokatu zen Espainiako Txapelketan biek urrezko domina eskuratu zutela gogoratzen dute: Maiorak profesional mailan eta Izagirrek afizionatuetan.\nBaina lorpenik handiena «herrian kirol zaletasuna suspertu izana» dute. Gazte askok eurei ikusita erabaki zuen bizikletan ibiltzea. Gainera, Maiorak herriko lasterketa berreskuratu zuen lagun batzuekin batera, eta Izagirre egungo antolatzaile taldeko kidea da.\nHerriko probak etorkizun oparoa duela uste du. Gainera, herrian txirrindulari gazteak daude. Katea ez da eten, beraz, Euskal Herriko ziklo-krosaren hiriburuan.\nLehenengo proba 1962an antolatu zuen Baso Txulo elkarteak\nAngel Elortza zale ormaiztegiarrak jasotako datuen arabera, lehen ekitaldia Jose Luis Talamillok irabazi zuen eta ondorengo bietan Amelio Mendijur urretxuarra nagusitu zen Ormaiztegin. Biak bizikleta gainean hil ziren handik gutxira. Iñaki Maiorak 1973an irabazi zuen lehenengoz. Hamarkada erdialdean Baso Txulok proba antolatzeari utzi zion eta Ormaiztegiko Kirol Elkarteak hartu zuen ardura. 1979an Roger de Vlaeminck handia etorri zen, baina Joxe Mari Iurrebaso eta Maiora nagusitu zitzaizkion. Iurrebasok bost aldiz irabazi zuen. 1986an munduko onenek parte hartu zuten, eta De Brauwer nagusitu zen. Izagirrek 1991n irabazi zuen. 1997an ere antolatzeari utzi zioten eta 2004an Ormaiztegiko Txirrinduaren Lagunak sortu zen proba berreskuratzeko. Urte hartan Zugaitz Ayuso itsasondoarrak irabazi zuen.\n« Imanol Lazkano: «Bertsotan jolas egiteko gure lehenbiziko tokia Goierri izan zen»\n40. zenbakia [.pdf] »


Bilbo-Santurtzi tranbia, abereek tiratutakoa – Bolintxi\n4 maiatza, 2015 5 maiatza, 2015\nMetroa zatika inauguratu ohi da inguru honetan, orain Porturaino, gero Santurtziraino, hurrengo urtean Kabiezeseraino… Trenbideetako tradizioa omen da, izan ere,\nBilbo-Santurtzi tranbia zatika jarri zen abian 1882ko matxoaren 27an.\nEgun horretan Bilbo-Desertu linea hots eta jai handiz inauguratu zen, eta jakina, Bilboko San Nikolas Plazan bost autoak bedeinkatu ziren, euretatik tiraka ibili behar ziren zaldi eta guzti. Kroniketan ez da konpainia berriko langileen bedeinkapenaz ezer aipatzen. Segizioa Desertu-Barakaldon altxatutako garaipen-arkuetara heldu zen suziri, bolandera eta musika-soinuen artean. Eta hortik buelta La Casillaraino agintariek, enpresaburuek, ingeniariek eta bestelako handi-mandiek oturuntza ederra jan eta horrelako egoera garrantzitsuekin batera eman beharreko hitzaldi ustez atseginak goza zitzaten.\nTranbia Bilboko San Anton elizaren ondoan\nIrudiaren iturria: http://www.spanishrailway.com\nAurrekoetatik behar bezala banatuta, trenbidea eraiki zuten langile xumeek ere izan zuten gonbita.\nEta apirilaren 23an, herriko zaindaria den San Jorgeren miraria bailitzan, tranbia Santurtzira heldu zen zirimiripean, eta berton ere, barakaldarren mailari eutsiz, arku ederra osatu zen. Herrian jende andana zegoen tramankulu berriaren zain, batzuk erreka zeharkatuz heldu ziren, beste batzuk eskuinaldeko tranbian eta izan ziren San Fernando auto ezagunean etorri zirenak ere, hau da, zati bat oinez eta bestea ibiliz. Erraza da asmatzea bertan ere makina bat suziri, bolandera eta txalo egon zirela, bai eta agintariak, oturuntza eta hitzaldiak ere. Are gehiago, “La Pozzone” egon zen kantari, une horretan Bilbon lanean zebilen konpainiako soprano bakarlaria, ez zuenak, bide batez, brindisa inauguratzeko aukera galdu.\nZoritxarrez, oraingo honetan langileak esku-hutsik geratu ziren.\nBermeotik Sukarrietara zihoan tranbia. Irudia: José Vicente Coves Navarro\nPosted in: HISTORIA,SANTURTZI | Tagged: BILBO-SANTURTZI TRANBIA, SANTURTZI


Ikasgelatik fabrikazio aurreratuko lantegira - Debagoiena - Goiena.eus\nJokin Guridi 2017-06-23 09:18\nBalio erantsi handiko makinak instalatzeko beharrezkoa da espezializazio maila handia edukitzea. Hori dela eta, Danobat Group makina-erreminten euskal fabrikatzaileak heziketa zentro propioa du 2012az geroztik, non Lanbide Heziketa duala (LH) eskaintzen duen, prestakuntza eta lana txandakatuz. Horretarako, ohiko gradua osatzen duten bi kurtsoez gain hirugarren bat gehitu dio ikasleen trebakuntza hobetu eta ekoizpen planten beharretara azkarrago egokitu ahal izateko.\nHiru urteko sistema honetako lehen promozioa, Fabrikazio aurreratuko makina-erreminten proiektuak prest jartzeko lanetako espezialista bezala graduatu berri da. Eusko Jaurlaritzak homologatuta dago eta Mekatronikako Goi Mailako Prestakuntza Zikloa eta espezializazio urtea amaitu ondoren ematen da. Titulazio honen ezaugarri nagusietako bat ikasleek fabrikazio ingurune operatiboen gainean eskuratzen duten ezagutza da, batez ere hirugarren urtean izaten den pertsonalizazio maila handiari esker.\nMuntatzaileen Tailer Eskola funtsezko heziketa proiektua da enpresarentzat, baina euskal industri ehuna garatzen ere laguntzen du. Elgoibarren kokatuta dago eta Alemanian arrakasta eduki ondoren sortu zen heziketa gune hau; izan ere, taldeko Alemaniako enpresek jada garatzen zuten heziketa sistema hori beren instalazioetan.


Taulak - DARKWAVE\nTow-inak uretako motor bidez atoian eramandako olatuak hartzeko diseinatutako taulak dira. Txikienak eta estuenak dira, eta footstrap-ak daramatzate ohola oinetan itsatsita mantentzeko uneoro, horrela, maniobretan kontrol handia eta olatu handien egonkortasuna lortuz. Maila ertaina eta handia behar da surf mota hau menderatzeko, eta noski, uretako motorrarekin eramango zaituen norbait.\nFish-a indar gutxiko olatu txiki eta ertainetarako diseinatutako ohol mota bat da. Taula ezin hobea da olatuak kalitate txarrekoak direnean; izan ere, zabalak eta kurba gutxikoak direnez, olatu fofoen gainean ondo planifikatzen dute. Oso maniobragarriak ere badira, laburrak direlako eta enara buztana dutelako. Shortboard bat baino lodiagoak direnez, flotagarritasun ona dute, arraunketa errazten duena. Ohol mota hau ez dabil ondo olatu handietan edo hutsetan. Fish eta erretratuak nahiko antzekoak izan daitezke.\nRetroa, 70eko hamarkadako diseinuetan inspiratutako ohol labur bat da, nahiko arraroak izan daitezkeen formekin. Lodiak dira, hegalaren aldean azalera handia dute, kurba txikia eta nahiko laburrak. Enara-buztanarekin edo pin-isatsarekin aurki ditzakegu, 1, 2, 3 edo 4 kilorekin. Maila ertain bat behar da erretroari zuku guztia ateratzeko, eta hobeto mugitzen dira indar gutxiko olatu txiki edo ertainetan. Olatu handiagoetan edo oso hutsetan ez dute hain ondo funtzionatzen.\nShortboarda da taula mota ohikoena eta diseinurik garatuena duena. Aldakorrak dira, oreka ona eskaintzen baitute abiaduraren eta maniobragarritasunaren artean, eta olatuen baldintza guztietarako balio dute. Taula mota teknikoena da; beraz, maila ertaina behar da zuku guztia ateratzeko.\nHori da surfean hasteko aukerarik onena; izan ere, shortboardak baino handiagoak eta lodiagoak dira, eta punta apur bat biribilduta dute. Horrek egonkortasuna eta flotagarritasuna ematen dizkio, eta, aldi berean, hasiberrientzako maniobragarritasun onargarria. Bere diseinuaren ondorioz, errazagoa da arraunean egitea eta olatuak lehen egunetik surfean ibiltzea.\nPunta biribileko ohol handi bat da, longboard bat baino txikixeagoa eta maniobratzeko modukoa. Flotagarritasun ona du, eta horrek egonkor eta arraunketa errazeko bihurtzen ditu. Hori ere aukera ona da surfean hasteko edo olatu txiki eta fofoen egunetarako. Taula mota honek longboarden ohiko maniobrak egiteko aukera ere ematen du.\nPunta eta buztan zorrotzak dituzten ohol horiek bereziki diseinatuta daude olatu handiak surfeatzeko. Altuagoak izan ohi dira handienetik handienera, surfean ibiliko diren olatuen tamaina kontuan hartuta. Taula luze eta zorrotzeko diseinu horri esker, olatu handietan bizkortu eta abiadura har daiteke, eta, aldi berean, egonkortasun handia dute, diseinu zorrotzari esker. Maila altua behar da taula hauek menderatzeko.\nPunta biribileko taula handia, ohol ere deitua. Olatu txiki eta ertainetarako aproposa da, eta surflariak eskarmentua badu olatu handietarako ere balio du. Taula mota honen maniobra bereizgarriak dituen surf mota baterako erabiltzen dira. Arraunean egiteko errazak dira, baina olatuak apur bat handiagoak direnean, zaila da iraultzea.\nOlatuan nahiz olatutik kanpo uneoro zutik mugitu ahal izateko diseinatutako taulak. Oso zabalak eta lodiak dira, zutik dagoen pertsona bat egonkortasunez jasan ahal izateko. Propultsatzeko, arraunketa malgua erabiltzen da, olatuan maniobrak egiteko ere balio duena. Olatu txikiekin eta indar gutxirekin egunetarako aukera dibertigarria da.


zu edo ni.\nEz daukat oso garbi zer zaren niretzat. Noraino lotzen nauzun eta noraino askatu. Noraino zaren arnas, noraino itolarri. Sarritan pentsatu izan dut ez ote zaitudan behar ez bezala elikatu. Behar ez bezala zaindu. ZAINTZA DA IRAULTZA. Zioen norbaitek, eta nik, hormak irauli beharrean sendotu egin ditut zugan sar ez nadin. Nigan sar ez nadin. Beti izan dut denbora edozeinentzat, zuretzan ez ordea. Ez zaitut inoiz nire prioridadeetan sartu eta galdu zaitut jada. Galdu dut zu maitatzeko inertzia, zu kokatzekoa, zu ezagutzekoa. Nola izango naiz ni nire zu-a, nire su-a galdu badut, itzali badut.\nEgilea Argitaratze-data 2018-01-15 Utzi iruzkina zu edo ni. bidalketan\nAurrera joan ahala atzerantz noala iruditzen zait. Gorantza egin nahiean nabilenean beheran bukatzen dudala beti. Beharbada proiektatzen dudanaren kontrakoa da nire patuak duen inertzia, beharbada erakarpen indarrak arerioen kimerarantz narama beti. Batek daki barne mamuek eta neure gatazka propioek ez ote nauten erakartzen… ez ote naizen zoriontasunaren beldur.\nEgilea Argitaratze-data 2016-11-28 2016-11-28 Utzi iruzkina AHALAK. bidalketan\nZalantzaz bete da. Desorekaz jositako oreka izan du ardatz orain arte. Oreka, monotonia, ohitura, errutina… Ez du oraindik definizio zehatzik topatu. Ez egonkortasunaren aldaera honek beraz, kolokan ipintzen du bere burua. Aurrez betetako maleta hartu eta husteari ekin dio, bizkarrean daraman motxilaz berdina egitearekin batera. Zalantzan dago, husteari ekin beharrean ez ote duen uzteari ekitea hobe. Utzi, atzean utzi. Hutsetik hutsik hasi behar baita.\nEgilea Argitaratze-data 2016-10-05 2016-11-21 Utzi iruzkina Hutsean. bidalketan\nBadira gogoz kontrako horma eraisteak, beharbada beharrak eragindakoak, itolarriaren ondorio, gurean itoko garenaren beldurrez. Euskarri bihurtuko den zerbait edo norbait bilatzen dugu zer eutsi ez dagoela ohartu gabe, zer eutsi behar duen ere ez dakigula. Gehiegi pentsatzea arazoa omen da . Arazoa omen da gure gabeziei arreta jartzea, arazo da antza norberaren burua entzutea.\nEntzungor egiteko joera izaten dugunoi ezustekoan harrapatu ohi gaituzte gogoetek. Behar baino gehiagotan gainera, baina nork erabakitzen du zer den behar duguna? Guk geuk hautatzeko baliabideak izan arren, sahieste prozesu baterantz bideratzen dugulakoan nago, sahiestezinak badira ere.\nGaurkoan ere idatzi dut. Baina gogoz kontra.\nEgilea Argitaratze-data 2016-08-05 Utzi iruzkina Gogoz kontra bidalketan\nHitz ahalak. Hitz egin ahala gehiago isiltzen naizenaren susmoa dut. Ez baitut hitz egokirik aurkitzen azaleratu beharrekoa azaleratuko duenik. Eta orduan zer? Antzukeriaz jositako hitzak botatzen ditut bata bestearen atzetik, zentzudun zentzugabeak, sinpleak, helburu batekin baina inongo norabiderik gabe. Beharbada nolabaiteko hustura puntu batera iristen naiz, eta neurri batean barrua askatzeko aukera da, baina nire barnera sartu orduko, zentzurik gabeko, hutsarterik gabeko, diskurtso apal horren arrakalak zenbatzeari ekiten diot gupidagabe. Egoera zikliko honetan zeharo korapilatua dihardut. Esanahiak (h)itzaletan dirauten bitartean.\nEgilea Argitaratze-data 2016-06-11 2016-11-28 Utzi iruzkina (h)itzalak bidalketan\nBakartiak, ausenteak, oroitza xamurdunak, zoriona soinean daramatenak, edo biluztu nahi nituzkeenak…. barne guda hutsalen (h)itzalak. Direnak eta ez direnak, hausnarketa antzuak edo bere fruituak ematen dituztenak…. Besterik gabe, itzalen artetik idazteko gogoa, neure itzal propioak argiztatzekotan.\nEgilea Argitaratze-data 2016-06-06 Utzi iruzkina Itzalak bidalketan\nHutsala WordPressrekin eginda


BBK-UNESCO Nazioartekotze Bekak\nEPE LUZATUA - Deialdi hau irekita dago 2019ko URRIAren 22ra arte\nBBK Fundazioak eta UNESCO Etxeak UNESCOren Pariseko egoitzan aritzeko bi beka eskaintzen dituzte. Beka bat UNESCOko Finantza Kudeaketarako Bulegoan aritzeko da eta bestea erakunde honetako Barne ikuskapen zerbitzuan (Auditoria) lan egiteko da.\n-Iraupena: Bekaren onuradunek 6 hilabetez lan egingo dute UNESCOn, 2020ko urtarriletik ekainera.\nBeka bakoitzak 10.000 ¤ gordineko zuzkidura ekonomikoa du. Dotazio honek barne hartzen du: hileko ordainketa, Bidaian laguntzeko asegurua, Gizarte Segurantzaren kotizazioaren gastuak eta PFEZ retentzioaren gastuak.Bekaren ordainketa Kutxabankeko kontu zenbaki baten egingo da. Kontu zenbaki honen titularra bekaren onuraduna izango da.\n-Beka jaso eta erabiltzeak ez du inolaz ere esan nahi bekadunaren eta beka-emaileren edo egonaldi profesionala eskaintzen duen organismoaren (UNESCO) artean kontratu-loturarik sortuko denik.\nFINANTZA KUDEAKETARAKO BULEGORAKO BEKA.\nGraduko edo graduondoko Ikasketak arlo hauetan: finantzak, administrazioa edota kontabilitatea.\nFinantza kudeaketan, enpresa baiabide plangintzan eta kontratazio publikoaren ezagutzak.\nSAP datuen erauztean esperientzia kontutan hartuko da.\nEskakizunak betetzen dituzten pertsonek Curriculum Vitae-a bidali behar dute, 'BBK-UNESCO' erreferentziarekin, ondoko helbide elektroniko honetara: becabbkfinanzas@unescoetxea.org\nCurriculumak jasotzeko azken eguna 2019ko urriaren 22a izango da.\nBARNE IKUSKAPEN ZERBITZURAKO (AUDITORIA) BEKA.\nGraduko edo graduondoko ikasketak finantzetan edota enpresen administrazio eta zuzendaritzan.\nBarneko auditorian edo kontabilitatean ezagutza eta esperientzia baloratuko dira.\nIngelesezko edo frantzesezko maila bikaina ahozkoan eta idazketan aritzeko.\nEskakizunak betetzen dituzten pertsonek Curriculum Vitae-a bidali behar dute, 'BBK-UNESCO' erreferentziarekin, ondoko helbide elektroniko honetara: becabbkauditoria@unescoetxea.org\nBeka onartu eta dagokion hitzarmena sinatzeaz gain, hitzartutako lan-egitasmoaren arabera UNESCOk egokitutako zereginak burutzea, tutoretza orduak eta deitutako ikastaroak egitea, eta azkenik, BBK Fundazioak, eskatzen dituen txosten guztiak bidaltzea.\nOhiko galdera gehiago ikusteko >>\nBizikidetza plaza, 12, 1. lokala


Esperotako ongietorria egingo dien mapa | Bizigiro | Berria\nEuskal Herriko mapa turistikoa sortu du Gaindegia behategiak, atzerritik iristen direnei ongietorria egiteko. Turismo bulegoetan zein ostatuetan zabalduko dute, doan. Sektoreko ordezkariak bat datoz: baliabide falta dago bisitariari Euskal Herria osorik aurkeztu ahal izateko.\nGAINDEGIA Tamaina handiagoan ikusi\nDemagun Baiona eta Miarritze (Lapurdi) bisitatzekotan direla Getariako (Gipuzkoa) Saiaz hotelean ostatu hartu duten lagun batzuk. Mikel Muñoa hotelaren jabeak plana zabaldu nahiko lieke: «Denbora eta gogoa baldin badaukazue, sartu barrurago; joan Sarara, Azkainera, Ainhoara... Gero, Baztandik jaitsi, eta, Bortzirietatik, Lesaka eta Etxalar dauzkazue». Ibilbide polita litzatekeela dio Muñoak, baina turismo bulegotik iristen zaien materialarekin, «eromena» zaie bisitariei hori azaltzea. Gipuzkoako mapa beharko lukete, batetik; Lapurdikoa, bestetik; eta baita Nafarroakoa ere. Horrela ibili beharrean, zuzenean Google Maps erabiltzen dute askotan, harrerara hurbiltzen diren bezeroei azalpenak emateko.\nEguneroko trabak ikusita, Euskal Herria osorik hartzen duen argitalpen baten beharra sumatu zuen Muñoak, eta, behar hori betetzeko asmoz, hain zuzen, Euskal Herriko mapa turistikoa sortu du Gaindegiak, Euskal Herriko ekonomia eta gizarte garapenerako behategiak. Imanol Esnaola koordinatzaileak azaldu duenez, helburua da atzerritik datorrenak ostatuetan, museoetan edo turismo bulegoetan jasoko duen dokumentazioaren artean, Euskal Herriaren mapa jaso dezala.\nBisitariek «Euskal Herria bilatzen dute, eta guk ez diegu Euskal Herririk eskaintzen», Esnaolaren arabera. Beraz, argitalpen berriarekin, «Ongietorri bat Euskal Herrira» egin nahi diete atzerritik iristen direnei. «Gure ustez, oso garrantzitsua da herri gisa gure herrira datorrenari esatea: 'Hemen herri bat duzu, eta ongietorria egiten dizu. Herri bat da, ez zuk kontsumitzeko eta zure txanponak uzteko toki bat bakarrik'».\nGaindegiak zenbait urte daramatza Euskalgeo.eus webgunean hainbat informazio espazial argitaratzen, eta aukera interesgarria ikusi zuten, Euskalgeo-ren barruan, atzerritik zetozen turistei Euskal Herria zertan zen azaltzeko tresna bat sortzeko. Dagoeneko zirkulazioan jarri dute mapa, doan banatuko da, eta laster sarean ere deskargatzeko egongo da. Aurrerago, webgune bat egin asmo dute, non udalerriez gain, entitate txikiagoak ere lokalizatu ahalko diren, baita hotelak, kanpinak eta nekazaritza etxeak ere.\nMuñoak bezala, Esnaolak ere orain arte zegoen gabezia eta beharra aipatu ditu, mapa egiteko arrazoien artean. «Gaur egun atzerritarra datorrenean, ez dago Interneten —ez gauza handirik behintzat—, eta are gutxiago paperean eta formatu erabilgarri batean, Euskal Herria bere osoan aurkezten duen edo bisitaldia orientatzen duen argitalpenik». Esnaolaren iritziz, bidaia prestatzen hasten denean bisitariak badu buruan «euskal kontzeptu bat», baina gero kontzeptu hori agertzen zaionean «beti agertzen zaio euskal dela Miarritze, edo Donostia, edo Bilbo».\nEuskal Herria osorik aurkezteko ahaleginak, ordea, badira. Ezpeletako (Lapurdi) kasua da. Panpi Dirassar hautetsi eta turismo bulegoko ordezkariak azaldu duenez, hori da haien hautua: «Bada eskas bat baliabideetan, eta guk biltzen ditugu; turismo bulegoko langileak joaten dira Hegoaldera, eta hartzen dituzte Donostia aldeko gidak, Baztango turismo bulegokoak... Aurkezten dugu Euskal Herria herri ofizial bat balitz bezala, bere hizkuntza eta abar». Gainera, turismo bulegoko lehen hizkuntza euskara da, kanpotik doazenek ikus dezaten. «Turismo bulegotik pasatzen diren gehienak frantsesak dira, %80, eta batzuetan ez dira ohartzen ere beste herri batean daudela».\nEsnaolak argi du Euskal Herria «herri ukatua» dela, eta, batez ere, bertakoen partetik. Izan ere, haren ustetan, «mundutik hona» begiratzen dutenean Euskal Herria ikusten dute: «Ikusi besterik ez dago nazioarteko gida turistikoek Euskal Herria bere osoan aintzat hartzen dutela». Bertako ukazio horren ondorio bat da, hain justu, argitalpen turistikoetan Euskal Herria «desagertu» egiten zaiola atzerritarrari. Baina ukazio hori berria da neurri batean, Esnaolak dioenez; besteak beste, Euskal Herria bisitatu eta hartaz hitz egin duten Ernest Hemingway eta Orson Welles aipatu ditu.\nUkazioaz aparte, gaur egun gertatzen ari den beste fenomeno bat azaldu du Esnaolak: tokiko markak indartzea. «Inbertsio eta apustu handiak egiten ari dira, eta, beraz, nolabait euskal kontzeptu baten beharrik ez dute, eta esango genuke ordezkatu egiten dutela». Adibide argitzat ditu Bilbo eta Donostia. «Badago atzetik egitasmo handi bat, komertziala, haiek harrapatzeko bisitaria; lehen euskal zegoen tokian, orain Donostia daukagu, edo Bilbo, edo Miarritze».\nTokiko markak «aberasgarriak» diren arren, Esnaolak uste du horrela ezin dela Euskal Herri mailako marka bat garatu. «Ez dago Euskal Herririk, tokiko esperientziak daude». Muñoak «konpetentzia ziztrin bat» ikusten du norberak soilik bere ingurua aurkezteko erabakian; Gipuzkoako Diputazioaren mapa jarri du adibide: «Mutrikuren ondoan ez dakizu amildegia dagoen edo zer. Turismorako bada, zu jartzen bazara bisitari baten buruan, ez duzu hori egiten. Ari zara saltzen zure eremua, 'nirea aldamenekoa baino politagoa da' esanez».\nFenomeno horien atzean, ondorio modura, kulturaren potentziala galtzen dela uste du Esnaolak: «Turismoa emozioa da; bisitaria Euskal Herrira datorrenean, emozio jakin batzuen bila dator: ezagutzera herri bat, edo herri zahar bat, edo mahaiaren bueltan otordu eternoak egiten dituen herri bat, edo kirolean oso indartsu dabilen herri bat...». Esnaolak dio Euskal Herriak badaukala zer eskaini, baina batez ere atzerritarrari erakutsi behar zaiola «Euskal Herria ez dela soilik folklorea, herri bizi bat dela, eta bere bizitasun hori gure artean dagoen momentuari lotzen zaiola».\nMapa osorik editatu du Gaindegiak. «Boligrafoarekin markatzeko» mapa dela dio Esnaolak; ostalaritza eta turismo arloko profesionalek hartu, eta bisitariari aholkatzen dizkioten puntuak adierazteko. Udalerriak bakarrik jarri dituzte, izen ofizialekin. Horren arrazoiak argitu ditu Esnaolak. Batetik, Euskal Herriko herri denak jarriz gero, mapa ez litzatekeelako «funtzionala» izango. Eta, bestetik, gida turistikoak bisitaria «izen ofizialera bidaliko duen aldetik», izen ofizialak lehenetsi dituzte. Aldi berean, ekibalentzia taula bat jarri dute maparen atzealdean, izen ofizialekin eta euskarazkorik balego, dagokion izenarekin. «Beraz, bisitariak izena kontrasta dezake, eta jakin dezake euskarazkoa ere zein den. Ahaztu gabe halako xehetasunak bisitarien gehiengoarentzat ez direla garrantzitsuak».\nErrepide nagusiak ere jarri dituzte mapan, baita orografiaren adierazle batzuk, ur isuriaren muga, hidrografiako elementu batzuk eta distantziak lokalizatzeko sistema bat ere. Atzeko aldean, herrien izendegiarekin batera, editorial bat idatzi dute, ingelesez. «Azaltzen diogu hitz gutxitan Euskal Herrira datorrela, zeintzuk diren gure errealitate administratiboak, hizkuntzarena, azaltzen diogu gure ekonomia eta kulturari buruzko hainbat ezaugarri». Horrekin batera, eremu administratibo nagusietako webgune turistikoetara jotzeko baliabide bat ipini dute, QR kode bitartez, baita nazioarteko gida batzuen erreferentziak ere.\nUrteotan paperaren aldean sakelakoek eta GPSek lekua irabazi duten arren, Muñoarentzat beharrezkoa zen halako argitalpen bat. «Guri, Getarian, geografikoki Euskal Herriaren nahiko zentroan gaudenez, oso ondo datorkigu osotasun hori». Lurralde osoa paperean edukita, aldagai askoren arabera antola daiteke ibilbidea: eguraldia, agenda kulturala... Muñoaren arabera, primerakoa litzateke gailu eramangarrietarako app bat edukiko balute; maparekin batera, ostatuak eta agenda txertatuta lituzkeen aplikazio bat.\nMapa ahalik eta establezimendu gehienera eraman nahi du Gaindegiak. Behategiak dituen zailtasun ekonomiko handiak gogorarazi ditu Esnaolak; Euskal Herria «normalizatu gabeko espazio bat» izanik, normalizatu gabe baitago Euskal Herri osoa aintzat hartzen duten aktibitateen finantzaketa ere. Hori hala, behategiaren finantzaketari lotutako egitasmo bat ere bada mapa: udaletan salgai jarri dute, udalek herriko establezimenduen eskuetan jar dezaten.\nGaindegiaren argitalpena eskuratu duen udaletako bat da Oiartzungoa (Gipuzkoa). Jexux Leonet alkatearentzat, oso interesgarria da Gaindegiak editatutako mapa, batik bat herrira doan bisitariak Euskal Herria bere osoan ikusi ahalko duelako. «Material oso garrantzitsua da. Atzerritik datorrenak jakin dezala herri bat badagoela, eta, haren ukazio guztien gainetik ere, ezagutzeko aukera daukala».\nDagoeneko mapak jaso ditu udalak, eta banaketa lanak egitea falta zaie, baita «establezimendu ezberdinekin pedagogia lan pixka bat ere», haiek ere mapa eskura jar dezaten. Ahalik eta zabalpen handiena egitea dute buruan: herriko turismo bulegoan jartzeko asmoa dute, eta, horretaz gain, Oiartzungo landa turismoetan eta hoteletan.\nErrealitatea dena izanda, elkarlana bultzatzea ezinbestekoa du Muñoak. «Mugak badaude, eta, komertzialki, kaltegarriak dira. Sinergia komertzial izugarriak sor zitezkeen». Esaterako, hotel txikien artean. Relais du Silence proiektuaren barruan Iparraldekoekin izandako harremana gogoratu du. Azkaineko hotel bat jarri du adibide: «Muga administratiboa hamar kilometrora dauka, eta justu beste aldean, Lantzen, sare bereko hotel bat. Bada, webgunean sartu, eta bat zegoen Espainian, bestea Frantzian...». Muñoak dio sare egoki bat osatuz gero, batak bestearen bezeroak erakar ditzakeela. «Frantzia osoan jai denean, haiek jaso ditzakete, eta, Espainian jai denean, nik ere jaso ditzaket».\n«Asko ikasi dugu familian bidaiatuz»\nAhedok hainbat bidaia egin izan ditu familiarekin, eta, azkenekoz, Txinan eta Vietnamen izan dira. Egonaldi horren inguruan eta familian bidaiatzeaz hitz egingo du bihar Gasteizen.\nGizonentzako jantzia ere izan liteke gona edo soinekoa. Bilbon mutil batek arazoak izan ditu ikaskideekin eta irakasle batzuekin institutura gona jantzita joateagatik. Norberak nahi duen bezala janzteko muga izaten da gizartearen begirada zorrotza.\n«Epaiketan gertatutakoa oinarritzat erabili genuen telesail guztia sortzeko»\nETBko 'Altsasu' telesailari azken ukituak ematen ari da, datorren astean hasiko baita. Lau urteko prozesua lau ataletan kontatzea izan da zailtasunetako bat, fikzioaren eta errealitatearen arteko orekaz gain.\nIdolatriaren pozoia (eta II)


bitartekaritza – Emaize Centro Sexológico – Sexologia Zentroa – desde 1994\nInicio → zerbitzuak → bitartekaritza\nEsaten dutenez, bitartekaritza “ahalik eta kalte gutxien eraginda, desadostasuna eta gatazka kudeatzeko artea” da. Bitartekaritzak ez ditu gatazkaren zergatiak konpontzen, bai ordea sortutako kalteak baretu eta ondorioak bigundu, denbora batez konpartitua izan zenaren kudeaketa pertsonala bideratuz.\nBatzuetan bikoteei ez zaie aurrera ezin dutela jarraitu onartzea besterik geratzen; hartara, bikotekideen ongizatea ahalbidetuko dute. Urteetako eskarmentuaren arabera, bikotekideek adostuta egindako banaketen bilakaera hobea da, eta elkarrekin hitzartu dutena hobeto betetzen dute, banatze gatazkatsu edo liskarretan sartu direnen aldean.\nBitartekaritzatik, gainera, nerabeak dauzkaten senideei familia barruko arazoak konpontzeko aukera ere ematen die, harreman horien narriadura ekidin, familiakideen artean komunikazioa eta komunikazio trebetasunak hobetu, eta interesak bateratzeko aukera izan dezaten.\nProfesional inpartzial eta erabakitzeko ahalmenik gabeek egiten dute bitartekaritza lana; bikotekide zirenei orientazioa eskaintzen diete, senide guztiei bizi-kalitate pertsonala ahalbidetuko dien konpromiso berria hitzartzera irits daitezen laguntzeko.


Bravo Translate – WordPress plugina | WordPress.org Euskara\nojkita 2021(e)ko azaroaren 7(a)\noizovski 2021(e)ko urriaren 21(a)\nvanguardhive 2021(e)ko otsailaren 10(a)\ncristinika 2021(e)ko urtarrilaren 28(a)\n“Bravo Translate” software librea da. Ondoko pertsonek egin dizkiote ekarpenak plugin honi.\nBravo Translate 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez Bravo Translate zure hizkuntzara.\nWordPress Bertsioa:\t4.4.0 edo handiagoa\nPHP bertsioa:\t4.0.2 edo handiagoa


abuztua 2017 - Goierriko Hitza : Goierriko Hitza\nAzal lehiaketara aurkeztutako lanak, kultur etxean ikusgai\nUrretxuko kultur etxean Santa Anastasia jaietako egitarauaren azala aukeratzeko lehiaketara aurkeztutako lanen erakusketa jarri dute. Irailaren 30a bitartean egongo dira ikusgai, kultur etxeko sarreran. Kultur etxea astelehenetik ostiralera 10:00etatik 14:00etara\nBihar hasiko da zine denboraldia Ordiziako Herri Antzokian\nUsurbeko Igoera: 4,7 kilometroko malda gogorrean gora korrika\nGaleperrako aldapa oinezkoentzat bakarrik izango da\nZumarragako Udalak Secundino Esnaola kaleko lehen zenbakietako espaloia zabaldu du. Lanak ia bukatuta daude. Zebrabide berria egitea, lurrazpiko edukiontziak irekitzea eta Galeperra elkarte ondoko aldapa eta bere ingurua asfaltatzea bakarrik\nIparragirre, inoiz baino txukunago\nJoxe Mari Iparragirre olerkaria Urretxuko seme kuttuna da, baina bere estatua oso egoera kaxkarrean zegoen: aspaldi garbitu gabe, belztuta eta pitzatuta. Urretxuarrek bere seme kuttuna zenbat maite duten ikusirik, egoerak\nDonostian aurkeztu dute Legazpin egingo duten Artzain Eguna\nAurtengo nobedade nabarmenena da Euskal Artzainak Ameriketan elkarteak urteko topaketa igandean bertan egingo duela Legazpin\nOstadar mendi taldeak Gorbeiara irteera antolatu du\nOstadarrek Gorbeiara irteera antolatu du irailaren 10erako. Mendizaleak Zarate herritik aterako dira eta Gorbeia igo ondoren, Aldamineko gailurrera joango dira. Ondoren, Muruara jaitsiko dira. Ostadarren egoitzan eman behar da izena:\nArtzai Gazta elkarteak oso garrantzitsutzat jo ditu Aizpearen eta La Lezeren sariak Great Taste lehiaketan\nGoierriko turismo datuak aurkeztu dituzte gaur eta bisitariak mantendu direla adierazi du Goiturrek\nAtom Rhumba taldea Jazpana Fest jaialdian izango da\nUrretxuko San Martin auzoko parke estalia datorren astean irekiko da\nUrretxuko Udalak San Martin auzoko parkea estali du. Datorren astean irekiko dute. Lanak urrian bukatuko dira. Datozen asteetan jolas berriak jarriko dituzte, baita banbuzko hesi bat ere, haurrak errepidera irten\nLangabetuei laguntzeko ekimena\nZumarragako Udalak Ekimena egitasmoa abian jarri du, langabetuei laguntzeko. Egitasmoa iraila amaieran jarriko da abian. Langabetuei lana bilatzeko erremintak emango dizkiete. 22 eta 55 urte bitarteko hamabost lagunek parte hartuko\nEHko txapelketa mistoan bigarren Esnaola eta Etxaburua\nUda Goierrin igaro duten haur sahararrak itzuli dira sorlekura\nSaltokiak lehiakorragoak egiteko programa\nEusko Jaurlaritzak Saltokitik Enpresara programa jarri du abian. Aurten programa hau Urretxu, Zumarraga eta Legazpiko saltokietako arduradunei zuzendua dago. Saltokiak lehiakorragoak egiten eta haien kudeaketan hobekuntzarako teknikak aplikatzen lagunduko diete.


Arnastutako zenbat aire pilatzen da manifestazio jendetsu batean? | Gizartea | Berria\nArnastutako zenbat aire pilatzen da manifestazio jendetsu batean?\nUgo Mayor EHUko Ikerbasque ikertzaileak esperimentu bat egin du kalean, jendea pilatzen den lekuetan koronabirusa airez kutsatzeko arriskua zein den aztertzeko. Sei lekutan neurtu du CO2 maila azken egunetan: EH Bilduren manifestazioan, jangela txiki batean eta handi batean, metroan, autobusean eta kontzertu batean.\nEH Bilduren larunbateko manifestazioa, Bilbon. / Marisol Ramirez/FOKU Tamaina handiagoan ikusi\n2021eko azaroak 23 07:28\nEtxean, terrazetan, ikasgelan, gimnasioetan, metroan, kalean... COVID-19arekin, inoiz ez bezala erreparatu zaio jende pilaketari, gaitza airez kutsatzeko arriskuagatik. Maskara eta segurtasun distantzia izan dira azken urte eta erdian ez kutsatzeko neurri garrantzitsuenak, arnastutako airearen bidez kutsatu ez dadin. Baina arnastutako zenbait aire dago jendea biltzen den lekuetan? Zergatik jarri edukiera mugak eta segurtasun distantzia leku batzuetan eta ez garraio publikoan, adibidez? Ugo Mayor EHUko Ikerbasque ikertzaileak esperimendu oso adierazgarria egin du asteburuan.\nIrakurri elkarrizketa: «Aire zabalean, jende pilaketa handi batek ez du berez arriskurik sortzen».\nEsperimentuaren bi muturretan, bazkari bat eta EH Bilduk larunbatean antolatu zuen manifestazioa. Biak larunbatean. Joan den astean EAJko zenbait agintarik ohartarazi zuten mobilizazio jendetsu horretaz, eta bertan behera utzi beharko zutela ere iradoki zuen baten batek. Baina arriskutsua al da benetan kalean jendea pilatzea neurri batzuk mantentzen badira?\nEsperimentuaren emaitzak ezagutarazi aurretik, inkesta egin zuen Mayorrek larunbatean bertan Twitterren, eta 744 erabiltzailek erantzun zioten: erantzuna eman zutenen bi herenek adierazi zuten manifestazioan pilatutako arnastutako airea 450-650 ppm-koa izango zela (ppm CO2a neurtzeko erabiltzen den neurria da; milioiko parte esan nahi du). Mayorrek azaldu duenez, atmosferan baldintza normaletan CO2 maila 430-440 ppm bitartekoa da.\nJakina da aire zabalean kutsatzeko arriskua areto itxietan baino askoz txikiagoa dela. «Hogei aldiz txikiagoa», zehaztu du Mayorrek, asteburuan Twitterren. Hitzetatik ekintzetara pasa, eta jendea bildu den hainbat tokitan neurtu du arnastutako airea. Manifestazioan bost minutuan behin egin ditu neurketak, kale erdian, eta zehaztu du berak ez zuela haizerik somatu.\nManifestazio jendetsuan (544 ppm)\nLarunbatean EH Bilduren manifestazioan Autonomia kalean ateratako argazkian, 25 metroko zabaleran, CO2 maila 544 ppm-koa izan dela erakusten du Mayorrek. Hemezortzi aldiz neurtu zuen airea manifestazioan, eta bakar batean ere CO2ak ez zuen gainditu 650 ppm-ko maila. Gaineratu du manifestazioan zeudenen %95-99k zutela maskara, eta ondo jarrita zeukatela, beren burua babesteko moduan.\nJatetxe txiki batean (800-900 ppm)\nLarunbatean egin zuen neurketa hau. Bazkari bat izan zuen areto itxi batean. «Hogei pertsona baino gutxiago, eta aireztapen onargarria, baina ez gurutzatua», azaldu du. Neurtutako CO2a 800-900 ppm artekoa izan da . «Niretzat, muturrean», esan du Mayorrek.\nJatetxe handi batean (847 eta 1.090 ppm)\nJatetxe handi bateko jangelan, ehundik gora pertsona bazkaritan, maskararik gabe. «Aldebakarreko aireztapenarekin, kasuak berriro gora ari diren honetan. Baina aire zabaleko pilaketetan arreta jarrita. Ze atera liteke gaizki?». Azaroaren 16an 847 ppm neurtu zituen, eta biharamunean, 1.090 ppm.\nMetroan (1.533 ppm)\nJoan den astean egin zuen neurketa Mayorrek. 1.533ppm-ko CO2 maila jaso zuen azaroaren 16ean, asteartean.\nAutobusean (1.647 ppm)\nJoan den asteazkenean, autobus batera igo berri neurtu zuen arnastutako airea Mayorrek. 23 pertsona ziren, 55 eserleku zituen autobus batean. Autobusa hutsik zegoen igo zirenean, baina pertsona talde bat autobusetik jaitsi berri zen, gidariak azaldu zioenez. Emaitza: 1.647 ppm. «Ezin du izan. Zerbait gaizki dago. FPP2 maskara jarri dut [kirurgikoa zeraman]», dio Twitterren.\nKontzertu batean (2.744)\nDuela pare bat aste egin zuen neurketa, kontzertu batean, azaroaren 6an. 2.744 ppm neurtu zituen. «Eta berriro ere argi dago ezer ez dugula ikasi. Kasuek gorantz egiten dutenean, arduradunek herritarroi egotziko digute errua berriz. Eta leku itxietan aireztapena egokia dela ziurtatuko bagenu?». Urrian, beste kontzertu batean, 1100-1250 ppm artean neurtu zituen.\n«Manifestazioan, pertsona bat maskara gabe gertu egotea izan zitekeen kutsatzen arrisku faktore bat. Baina beste guztiak, ez», ondorioztatu du Mayorrek. Eta gaineratu du: «Zaindu gaitezen, behar diren mugekin, ez gehiagorekin. (...) Jar ditzagun arriskuak testuinguru batean, eta horren arabera joka dezagun».


Gaitasunak - hezkuntza-eta-kirol-fakultatea - Hezkuntza eta Kirol Fakultatea - UPV/EHU\nEraginkortasunez aurre egitea hizkuntzen ikaskuntzari kultura nahiz hizkuntza anitzeko testuinguruetan. Eskola-curriculumeko zientziaren eta kulturaren arloko testuak irakurtzea eta horien iruzkin kritikoa egitea sustatzea. Zeharkakoa\nEuskara eta gaztelania menderatzea, baita atzerriko beste hizkuntza bat ere, gutxienez. Hizkuntza horietan ekoizpen eta ulermen zuzena eta egokia frogatzea, hezkuntza-testuinguru eleaniztunean lan egin ahal izateko. Hizkuntzen nahiz kulturen aniztasunari begirako jarrera abegitsuak garatzea. Zeharkakoa\nHezkuntza-komunitateko eta gizarte-inguruneko hainbat sektorerekin lankidetzan aritzea. Irakaslanaren hezkuntza-dimentsioa nork bere gain hartzea eta hezkuntza demokratikoa sustatzea herritar aktiboak izateko. Zeharkakoa\nIkasgelako praktikei buruzko gogoeta egitea, irakasle-lana berritzeko eta hobetzeko. Ikaskuntza autonomo nahiz kooperatiborako gaitasunak eskuratzea eta ikasleen artean sustatzea. Zeharkakoa\nIkasgelan eta ikasgelatik kanpo bizikidetza sustatzea, diziplina-arazoak konpontzea eta gatazkak modu baketsuan konpontzen laguntzea. Ikasleen esfortzua, konstantzia eta diziplina pertsonala suspertzea eta balioestea. Orokorra\nIkaskuntza-espazioak diseinatzea eta erregulatzea aniztasun-testuinguruetan eta herritarren prestakuntzaren balioak osatuko dituzten genero-berdintasuna, parekidetasuna eta giza eskubideen errespetua aintzat hartzen duten testuinguruetan. Orokorra\nInformazioaren eta komunikazioaren teknologiak ezagutzea eta ikasgeletan erabiltzea. Hautatze bidez bereiztea ikaskuntzei, gizalegezko prestakuntzari eta kultur aberastasunari laguntzen dion ikus-entzunezko informazioa. Zeharkakoa\nIrakaskuntza- eta ikaskuntza-prozesuak diseinatzea, planifikatzea eta ebaluatzea, banaka nahiz ikastetxeko beste irakasle eta profesional batzuekin lankidetzan. Zeharkakoa\nJakintzei, balioei eta gizarte-erakunde publiko eta pribatuei buruzko harreman kritikoa eta autonomoa izatea. Orokorra\nLehen hezkuntzako curriculum-arloak, horien arteko diziplina arteko harremana, ebaluazio-irizpideak eta ezagutza didaktikoen multzoa ezagutzea dagokien irakaskuntza- eta ikaskuntza-prozedurei buruz. Zeharkakoa\nLehen hezkuntzako ikastetxeen antolakuntza ezagutzea, baita horiek funtzionatzeko egiten diren ekintzen aniztasuna ere. Ikasleekin eta familiekin tutoretza- eta orientazio-ekintzak egitea, ikasleen hezkuntza-premia bereziak kontuan hartuta. Irakaskuntza-eginkizuna gauzatzeak bizitzan zehar hobetzen joan behar duela onartzea, aldaketa zientifikoak, pedagogikoak eta sozialak direla medio. Orokorra\nNorberaren eta taldearen erantzukizuna balioestea, etorkizun iraunkorra lortzeari dagokionez. Orokorra\nUlertzea hezkuntzaren eginkizuna, aukerak eta mugak gaur egungo gizartean eta lehen hezkuntzako ikastetxeei eta horietan lan egiten duten profesionalei eragiten dieten funtsezko gaitasunak ulertzea. Ikastetxeetan aplikatzeko kalitate-hobekuntzarako ereduak ezagutzea. Orokorra


Artea Oinez 2016 erakusketak Vicente Larrea eskultorea omenduko du, 72 artisten lana bilduaz, Ziudadelako Armen Aretoan maiatzaren 22ra arte – PamplonaEsCultura\nArtea Oinez 2016 erakusketak Vicente Larrea eskultorea omenduko du, 72 artisten lana bilduaz, Ziudadelako Armen Aretoan maiatzaren 22ra arte\nOhi bezala Nafarroa Oinezen harira antolatzen den Artea Oinez 2016 erakusketak 72 artisten lana bilduko du Ziudadelako Armen Aretoan maiatzaren 22ra arte, Vicente larrea eskultorea omendu asmoz. Erakusketa Armen Aretoko lehen solairuan egongo da ikusgai, eta aurtengo Nafarroa Oinezen antolatzaile lanetan arituko diren Vianako Erentzun eta Lodosako Ibaialde ikastolen eskutik etorriko da Iruñera.\nHorrenbestez, beste behin ere, Nafarroako ikastolek segida emango diote 90eko hamarkadan ekin zioten erakusketa antolatzeari, nahiz eta egun ezagutzen dugun formatua 2000. urtean gauzatu zen; horixe azaldu dute prentsaurrekoan Iruñeko Udaleko Euskara teknikari Iñaki Azkonak, Lodosako Ibaialde Ikastolako zuzendari Iñigo Telleriak, eta Nafarroako Ikastolen Elkarteko zuzendari eta erakusketaren komisario Josu Reparazek. Maiatzaren 22tik aitzina, erakusketa Lodosara joango da, maiatzaren 27tik ekainaren 17ra Kultur Etxeko Agustinos aretoan ikusgai izango delarik.\nMargoak, eskulturak eta lan grafikoa\nErakusketak 72 egilek berriki sortutako lanak erakusten ditu, erakusketarako eskuzabaltasun osoz utziak. Aurkezten diren lanetariko asko orain arte erakutsi gabeak dira, eta egileek euren komunitate eta munduarekin erlazionatzerako garaian bizitako tentsioa islatzen dute. Aipatu beharra dago Ikastola hauek kokatuta dauden inguruko artistak gonbidatu direla erakusketara: Lodosako Cesar Díez, Cristina Martínez, J.Antonio Barquín eta Amaia Molinet; Vianako Beatriz Dueñas eta Samuel Martínez\nAlderdi artistikoari dagokionez, erakusketa honek biltzen duen hizkera- eta teknika-errepertorioa oso zabala da. Mikro-narrazioen ugaritasun horren isla da euskarri ezberdinen gainean –mihisea, ohola eta papera–, eta teknika ezberdinen bitartez –akrilikoa, akuarela, tenplea, olio-margoa eta teknika mistoak– sortutako 28 margolanen sorta. Horiei brontzean, zurean, burdinean, aluminioan, altzairuan, kobrean, metakrilatoan eta beiran egindako 14 eskultura eta serigrafia edo pigmentatutako tinten bitartez sortutako 9 lan grafiko gehitu behar zaizkie. Erakusketa osatzeko, 7 argazki, 3 collage, teknika mistoaren bitartez egindako 10 lan eta inprimatze digitalaren bidezko beste 2 daude.\nObra gehienak korronte abstraktuan kokatzen dira, nahiz eta korronte figuratiboa, espresionista, kontzeptuala eta hiperrealismoa ordezkaturik dauden. Protagonisten beren aburuz, “gure mundutik hurbil dauden proposamen edo ikurrak dira, garrasi edo laztanak, amets edo errealitateak, egungo lanak, zeintzuk aurreiritzirik gabe interpretatzen eta ulertzen saiatu behar baititugun”. Hartara, “Artea Oinezen hezkuntza proposamenari dagokionez artelanak artista eta ikuslearen edo zenbait ikusleren arteko lotura dira, norberaren identitatea errespetatzen delarik”.\nVicente Larrea, familia eskultura-zale, euskararen aldeko eta ikastolen sustatzaile bateko kidea\nArtea Oinezen edizio honetako omendua Vicente Larrea eskultorea da, ospe handiko eskultore familia bizkaitar baten oinordea. Haren aitona Vicente Larrea Aldama Rodinekin aritu zen Parisen. Izen bera daraman biloba ere Bilbon jaio zen, 1934an, José Larrea Echániz eta Pilar Gayarre Galbete nafarraren bosgarren semea izan zelarik. Haren senideen artean Nafarroan era nabarmenean euskararen alde egin eta ikastolen sustatzaile izandako lagunak topatzen ditugu, Arturo Kanpion eta Paz de Ziganda, besteak beste.\nAntolatzaileen hitzak hartuta, “oso aukera ona dugu oraingo hau gure lurraldeko mundu artistikoari egindako ekarpena aintzatesteko, bere lanaren sormen maila balioztatzeko eta hainbestetan gure kultura-ondarearen alde mota guztietako ekintzetan eskuzabaltasun osoz eman duen laguntza bene-benetan eskertzeko, aintzat hartuta kultura-ondare horren adierazgarri nagusia euskara dela, lurralde hauetako hizkuntz zaharra eta modernoa, zeinek Ikastoletan topatu baitzuen berreskuratzeko eta garatzeko bidea”.\nNafarroa Oinez 2016 – Hartu, Tenka, Tira!\nIbaialde eta Erentzun ikastolak dira aurten HARTU, TENKA, TIRA lelopean egingo den Nafarroa Oinez antolatzeko arduradunak. Bien xede da beren inguruneetan euskara Nafarroako berezko hizkuntz gisa sustatzea eta euskaldunen kopurua hazten laguntzea. Lehenengo aldiz eginen da Nafarroa Oinez bi ikastolen familia eta irakasleen elkarlanari esker.\n2016ko Nafarroa Oinezen helburua da bi ikastolen proiektuei jarraikortasuna emateko bidegarritasun ekonomikoa lortzea. Horregatik, Vianako eta Lodosako ikastolek eskerrik beroena helarazi nahi dizkiete Artea Oinezen edizio hau gauzatzen lagundu dien orori: artistei, erakunde laguntzaileei, Nafarroako Ikastolen Elkarteari eta, erakusketa gauzatzen laguntza eskuzabala eman duten pertsona guztiei.


Hofmann, Bruch eta Prokofieven obrak larunbat honetako Miramongo Matinéean | Euskadiko Orkestra. Basque National Orchestra\nOsteguna 14 Urtarrila, 2021\nHofmann, Bruch eta Prokofieven obrak larunbat honetako Miramongo Matinéean\nMiramon Ensemble taldeak, Euskadiko Orkestrako hari eta haize-sekzioetako zazpi musikariz eta Julia Siciliano pianistaz osatzen denak, Denboraldiko zazpigarren Matinéea eskainiko du larunbat honetan, urtarrilak 16, 11:00etan, Miramonen.\n‹13 Urtarrila, 2021Euskadiko Orkestrak eta Robert Treviñok berriz ekingo diote Denboraldiari Mozart eta Sibeliusekin\n›27 Urtarrila, 2021Euskadiko Orkestrak aurrera darrai zailtasunak zailtasun\nMiramongo Matinéeek berriz ekingo diote 20/21 Denboraldiari zazpigarren hitzorduarekin, kasu honetan Miramon Ensemble taldeak eskainiko duena, ‘XX. mendera iragatea’ izenburupean, larunbat honetan, urtarrilak 16, 11:00etan, Miramongo egoitzan. Taldeko zortzi musikarietako zazpi Euskadiko Orkestrako kideak dira: Laura Balboa (biolina), Virgile Demillac (biolina), Monika Mazur (biola), Gabriel Mesado (biolontxeloa), Mehmet Sönmez (kontrabaxua), Hélène Billard-Alirol (flauta) eta Luis Cámara (klarinetea). Julia Siciliano pianojoleak osatuko du taldea.\nMatinée hau Heinrich Hofmannen Flauta eta harirako serenatarekin hasiko da. New York Philharmonic Club izeneko musikari-talde batek enkargatu zuen obra hau 1885an, Eugene Weiner flautajoleak eta formakuntza alemaniardun hari-boskote batek osatutako taldeak, alegia. Serenatak tempo ugari ditu eta folklore hungariarreko estiloa erakusten du amaiera aldera.\nMatinéeko bigarren obra Max Bruchen Kol Nidrei izango da. Kutsu judaikoko pieza bat da, eta bere lanen artean hainbesteko sona lortu du non, batzuetan, Bruch konpositore judutzat jo izan den, egia izan gabe. Material melodiko etniko exotikoa erabiltzeko interes nabarmena zuen Bruchek eta argi nabari da exotismorako joera hori Kol Nidrei lanean. Alemaniarrak 1881ean konposatu zuen biolontxelo eta orkestrarako obra hau, baina Matinée honetan eskainiko den bertsioa kontrabaxu eta pianorako da.\nKontzertu hau Sergei Prokofieven Motibo hebrearren gaineko oberturarekin amaituko da. Sobietar musikagileak 1919an Estatu Batuetara egin zuen bidaia batean idatzitako obra hau oso ohikoa ez den klarinete, piano eta hari-laukote instrumentaziorako konposatua dago. 1919 urtearen hasieran, Prokofievek Sobietar Batasunetik emigratu zuen Zimro talde juduaren enkargua jaso zuen. Talde honek konpositoreari juduen abesti herrikoien liburuxka bat eman zion eta Prokofiev horretan oinarritu zen 1920an New Yorken estreinatu zen lan hau osatzeko, Prokofiev bera pianoan zela. Obra 1924an orkestratua izan zen, baina bertsio hura ez da hain sarri interpretatzen.\nAbonu Denboraldia Bizirik Ruth Reinhardt Donostia / San Sebastián Sarrerak erosi\n29 urtarrila, 2021 Ostirala, 17:30 h. Abonu Denboraldia Bizirik Ruth Reinhardt Donostia / San Sebastián Sarrerak erosi\n29 urtarrila, 2021 Ostirala, 19:30 h. Abonu Denboraldia Bizirik Ruth Reinhardt Donostia / San Sebastián Sarrerak erosi\nklasesInithtml not-front not-logged-in no-sidebars page-node page-node- page-node-52974 node-type-noticia i18n-eu lang-eu section-berriakklasesFin


R. Bustintza ta ipuien balioa\n«Antziñako jakintzen oroipen asko gureganaiño irixten dirala, gauza jakiña da. Jentillen denborako sinismen eta oitura ugari, gerok garbi dakigula, oraindik gure artean arkitzen dira. Naiz lurreko, naiz odeietako gauzetan; naiz urteroko jai izentatuetan, zaarren esaunda, sinismen eta oitura ikusgarriak sarritan azaldu oi dira». (José Miguel Barandiarán, Obras completas, t. V, Bilbao, 1974, pág. 196).\nGizaldiz gizaldi ezpain-belarri erabili izan ditugun ipuien balioa mespresaturik dagoela dirudi gure gaurko mundu jakintsu ta tekniko hontan. Baina, hala ere, hor dago ipuien balio berezia herri baten historia ta kultura ezagutzeko.\nGure gari-kulturaren sorrera adierazteko, esate baterako, hor dugu San Martín errementaria deritzaion ipuia. Begira.\n«San Martinek, Atauna etorri zanean, ezekian erriko ez nekazaritzako berri. Eliza bat nai zuen zelai batean egin, ibarraren une zabalenean. Basajaunak muño-gainean (gaurko kanposantuan) egitea nai zuen. Egunez onek egindako lanak, gabez San Martinek ibarrera ekarri oi zituen. Gau batean, atso bat zegoan zelatan. San Martinek bere uztarriari:\nAida zuria, aida gorria,\norrako zelatan dagoen atso orri\nIdi batek bere adarrez atera zion atsoari begia.\nEliza egin zuen San Martinek, bainan bertako serbitzarientzat etzuen ez laborerik ezta sororik ere. Basajaunari laguntasuna eskatu zion. Baina alperrik. Au saltoka zebilen galazi gainean. San Martinek, hura ala ikusita, istar gueneraginoko polainak egin zituen eta berak jantziak zituela.\n—Nik ere ik bezala egingo diat —esan zion Basajaunari.\nSaltoka asi zan bera ere pilo batetik bestera ta polainak galaziz bete zitzaizkon. Garia lapurtu zuen.\nGero, galde au egin zion:\n—Noiz ereiten da garia?\nBasajaunak, irri ta parre artean, lagunai ze berri zen jakinarazi ta esan zien:\norri-erorte, gari ereite.\nSan Martin, bitarte artan, gordeta zegoen, ta gordetik aditu zituen Basajaunaren itz auek. Eta arengandik ikasita, berak ere garia erein zuen ta arrezkero ederki elikatu al izan zituen elizako serbitzariak.\nSan Martín onen eguneko errezua au izaten omen zan:\nJanak on daigula, edanak gaitzik ez; gorputzak osasuna, animan kalterik ez» .\nGure historia ta kultura ezagutzeko ipuiak duten balioa aztertzeko, erdi ezezaguna den Bizkaiko emakume idazle batek jasotako ipui bat aztertzera noa, «Mañariko Errose» edo «Mañariko» izenordekotzat erabiltzen zuen Rosa Bustintzaren ipui bat. Irakurri egin dezagun, bada, lehenbizi.\nMutilla ta muskerra\n«Igande goiz baten, Otxintxuetako mutil gaztea, ez mezarik entzun, ez ur onetsirik artu, kistarraren ezertariko bearkunik betetu barik, patxaraz-patxaraz, basora joan zan.\nMutilla, joan eta joan, bajoian bidean; eta aurrera ta aurrera egiñaz, mendi gallurrerantza egiten eban beti. Eta bide zati andia olan igarota, sastrakarte batera eldu zanean, pizti narraz batek ezkerreko oiñean, zart!, min-bizi mingarria egin eutsola oartu eban. "Ai, ene!" andi bat egiñaz, begiratzen dau, ta musker andi batek bere oiñean aoa ezarrita eukola ikusi eban. Estutu zan, larritu zan, eta esku makilleaz zartada errimeak emoten eutsozan arren, ikararik be ez muskerrak; gogor bertan.\nOri ikusita, mutilla, ara inguruetara begi luzez begiraturik, laguntza eske deadar baten asi zan.\nBere deadar zolietara, bertatik, atsotxu bat agertu zan. Eta atsotxu zaarra, mutillaren oiñean alako musker andia ikusi ebanean, gelduta geratu zan. Eta zur eta lur eginda, bere esku biak buruan ebazalarik, mutillari erruki andiz esan eutson:\n—A, mutil! Ederra daukok aldean! Gaur igandez mezarik entzun dok?\n—Ez, eztot entzun —erantzun eutson mutillak negar muzkerioz.\n—Eta ur bedeinkaturik artu?\nKistar bearkunak ez ebazala betetu ikusi ebanean, atsoak barriro be bere esku biak burura jaso ebazan eta, olan luzarotxoan egonda gero, tamal-tamalez esan eutson:\n—Ire galdua, mutil, ori olan badok! Orain pizti orren aoa ire aragitik aldenduteko, iru erritako elizako kanpaiak amar miñuturen barruan ots egin bearko joek. Bestela..., ire zoritxarra! Muskerra oiñean dokala, or, egon bearko dok betiko.\nItz bildurgarriok entzunikoan, mutillak garratzago negar egiten eban, amar miñuturen barruan iru erritako kanpaiak jotea gatxa be gatxa izango zala ta.\n—Eta, amar miñuturen barruan, iru errietako kanpaiak nok joko dauz?\n—Besterik ezean, neuk joko joadaz, mutil —erantzun eutson atsoak errukiz— Ori egiteko, eure obenakaz damututa agoan ala ez jakin bear, baina damu az eztok?\n—Bai, damu naz —erantzun eutson mutillak bular joka.\nOrduan atsoa, «ondo jagok» esanda, iru erritara joan zan, eta euretariko eleizetako kanpaiak gogo beroz jo ebazan.\n—"Txalan-txalan, mezarik entzun eztaualako muskerra oiñean".\n—"Txilin-txilin, ur bedeinkaturik artu eztaualako muskerrak min egin".\n—"Txolon-txolon, txarto egiteaz damutu dalako oraintxe bertan zorion".\nEta azkenengo kanpai otsagaz batean, muskerra mutillaren ondotik arrapaladan aldendu zan eta bide zidorretik arin-arinka joanda, sasipe baten sartu zan.\nOlan mutilla muskerraren aotik aske geratu zan, oratuaren ezaugarririk be geratuten etxakolarik» .\nBeste ipui askoren erara josita dago ipui hori. Euskalerriko ta beste herri askotako ipui askoren eskema berdina du:\n1. Protagonistaren egoera paketsua.\n2. Protagonistaren egoera hori aldatzen duen gertaera oker bat, protagonistaren beraren erruz edo etsairen baten erruz.\n3. Egoera larria, ezbeharra, zoritxarra.\n4. Laguntzaile baten edo askoren agerkera.\n5. Okerra zuzentzeko ekintza baten beharrizana.\n6. Ekintza, bakarrik edo laguntzaileen laguntzaz.\n7. Etsaien alde egitea edo heriotza.\n8. Berriz ere, protagonistaren egoera paketsua ta zoriontsua.\nMutilla ta muskerra-ren aria ere horrela doa, kristau-erlijio, aztikeria ta herri ohituraz egindako ari koloretsua.\n«El pueblo vasco, como todo grupo étnico, elaboró una cultura, unos modos de vida que traducen la actitud del hombre ante los problemas fundamentales de su existencia. Uno de los aspectos que cabe considerar en esa actitud es la religión. El ideal cristiano, sobre todo, ha desempeñado aquí papel predominante durante muchos siglos. Pero en su contorno y entreverándose a veces en sus mallas o desarrollándose aparentemente al margen de toda religión, existen otras concepciones —magia, mitología, mecanicismo—, horizontes de la paganía dispuestos a entronizarse igualmente cuando las circunstancias les sean favorables». (José Miguel Barandiarán, Obras completas, t. I, Bilbao, 1972. pág. 400).\nMutilla ta muskerra-ren protagonistak ez du mezarik entzun igandez, ur bedeinkaturik hartu ere ez, hau da, ez du Elizaren lehenengo agindua bete: «Igande ta jai guztietan Meza osoa entzungo duzu». Eta ezbehar bat izan du basoan. Protagonistaren egoera aldatu egin da.\nHorra hor lehenbiziko bi dato interesgarri, kristauen sinestea ta sineskeria adierazten diguten dato bi. Hain zuzen ere, sarri entzun izan dut igande edo jai egunetan mezarik entzun ezik, ezbeharren bat etortzen dela. Apaizen ekinak ondo itsatsi zuen Elizaren lege hori kristauen bihotzetan eta, nahiz eta igande edo jai egunetan gaisorik egon, mezarik entzun gabe gelditzea pekatu bezala aitortzen zen sarri askotan (gaur ere bai, behin baino sarriagotan). Eta lege hori hobeki betetzeko edo, beldurra sartzeko edo, sineskeria bat ezarri zitzaion: «Lege hori bete ezik, ezbeharren bat etorriko zaizu». Eta, gainera, basoan etorri zaio ezbeharra gure ipui hontako protagonistari, sastrakartean, basajaun, basandere, herensuge, iratxo, musker ta gainerako numen txar guztiak egon ohi ziren tokian, aintzinakoen ustez.\nUr bedeinkaturik ere ez du hartu mutilak. Elizaren ohitura bat nabari da hortan ere. Baina baliteke herri ohitura baten bataiatzea izatea ere: «Son numerosas en el país las fuentes consideradas como sagradas por razón de sus virtudes "milagrosas" o por su relación con hechos prodigiosos, con santos y con personajes míticos. Los mismos nombres de algunas de ellas son, a este respecto, bastante significativos: Urbedeinkatu (Ciordia) "agua bendita", Iturrisantu "fuente santa" (Ataún), Aingeruiturri "fuente de ángeles", Mariturri "fuente de Mari" (Orenin), Andre-Mari-iturri "fuente de Señora Mari" (Urdiain), Doneiturrieta "lugar de fuente santa" (Aralar)». (José Miguel Barandiarán, Obras completas, t. I, Bilbao, 1972, pág. 118.)\n«Musker andi batek bere oiñean aoa ezarrita eukola ikusi eban». Etsai gaizto kaltegarria agertu da, ta, berehalaxe, ezbeharra. Herriko sineskeria baten aztarna agiria benetan!\nEzertariko kalterik egiten ez duen piztia bat da, izan ere, muskerra. Baina herriak ez du horrela uste. «Muskarrak arpegira igon ezkero, sendatzeko, zazpi herriko txilinak ots egin bear dabe ta ganera muskarrak ikutu dautsanari zazpi gona gorri edo zazpi txapel gorri jantzi bear jakoz». (Resurrección M.ª de Azkue, Euskalerriaren Yakintza (Literatura Popular del País Vasco), t. I. Madrid, 1935, pág. 44). «En Markina es corriente decir que cuando el lagarto muerde a uno no se suelta del cuerpo de éste mientras no se toquen a la vez campanas de tres iglesias». (José Miguel Barandiarán. Obras completas, t. II, Bilbao, 1973, pág. 215.) Ta horrexegatik, mutillak «esku-makilleaz zartada errimeak emoten eutsozan arren, ikararik be ez muskarrak, gogor bertan».\nLaguntzaileak (erdi kristau, erdi sorgin, den atsotxoak) bi eginkizunera behartzen du mutila, etsaiarengandik libratzeko: Gaizki egindakoaz damutzera (pekatuak parkatzeko Elizak eskatzen duen damua) eta hiru herritako kanpaiak jotzera (eliza ta aztikeria elkartuz). «Las campanas y su sonido son objeto de diversas creencias y relatos en los pueblos». (José Miguel Barandiarán, Obras completas, t. II. Bilbao, 1973, pág. 213.)\nBerehalaxe egiten du lehenengo eginkizuna mutilak, aranatar giroko kutsua duen «damu naz» esanda. Atsoak laguntzen dio bigarrena egiten, eta kanpaiak jotzean «hitz egiten dute hauek», hots-hitzez ta bertsotan, testularien antzera, sorginkeriaren giroan berriz ere ipuia sartuz eta ipui osoaren egitura, laburpen bezala, erakutsiz. Ta, berriro, protagonistaren egoera paketsua ta zoriontsua: «Olan mutilla muskerraren aotik aske geratu zen, oratuaren ezaugarririk be geratuten etxakolarik».\nEuskara aldetik ere handia izaten da ipuien balioa herriko euskara bizian esanak, ezpain-belarri kontatuak, izaten direlako.\nR. Bustintzak jasoriko honek ere ba du herrikoitasun bat: 1) eta asko agertzen dira: «Mutilla, joan eta joan, ba joian bidean; eta aurrera ta aurrera egiñaz, mendi gallurrerantza egiten eban beti. Eta bide zati andia olan igarota...»; 2) elkarrizketetan hika-ko aditz formak agertzen dira: «Ire galdua, mutil, ori olan badok!»; 3) superlatibu era zaharrak ere oso herrikoiak dira: «patxaraz-patxaraz», «aurrera ta aurrera», «asko-asko», «tamal-tamalez»; 4) hots-hitzak eta exklamazioak ere ba ditu: «zart», «txalan-txalan», «txilin-txilin», «txolon-txolon», «arrapaladan», «Ai ene!», «Ire galdua...»; 5) herri-herriko esakerak ere hainbat agertzen dira: «gogor bertan», «deadar baten asi zan», «atsotxu bat», «zur ta lur», «olan luzarotxoan egonda», «garratzago negar egiten eban», «ointxe bertan»; 6) eta, azkenez, narrazioaren bizkortasuna.\nHala ta guztiz ere, landu egin du hizketa Bustintzak. Hain zuzen ere: 1) hitz kulto batzuk agertzen dira: «igande» (Bizkaian kultoa zen aldi hartan), «ur onetsi», «bearkun», «obenakaz», «batean» (batera esaten da Bizkaian), «aske»; 2) esakera kultoak ere bai: «joan ta joan ba joian», «bere begiak begirakune ilunez zuzenduta», «min-bizi min-garria», «azkenengo kanpai-otsagaz batean, muskerra mutillaren ondotik arrapaladan aldendu zan eta bide zidorretik arin-arinka joanda, sasipe baten sartu zen»; 3) izenlagunak ezartzean ere, azkenez, berehalaxe nabari da kultura kutsu bat: «negar muzkerioz», «begi luzez», «gogo beroz», «abots illunez».\n R.M. de Azkue, Euskalerriaren Yakintza - Literatura Popular del País Vasco, 2.° t., Madrid, 1942, pág. 310.\n S. Onaindia, Jolasketa, Bilbao, 1965, 115. orr.


Memoriaren Eguna inorekin hitz egin gabe eta ezer adostu gabe deitu izana egotzi dio EAk Quirogari | EA - Eusko Alkartasuna\nHasiera » Gaurkotasuna » Memoriaren Eguna inorekin hitz egin gabe eta ezer adostu gabe deitu izana egotzi dio EAk Quirogari\nMemoriaren Eguna inorekin hitz egin gabe eta ezer adostu gabe deitu izana egotzi dio EAk Quirogari\nArgitaratua honek egina: Prentsa Bulegoa data Aza 6, 2012 honetan: Gaurkotasuna\nJuanjo Agirrezabalak salatu duenez, Eusko Legebiltzarreko jarduneko presidentea bere agintaldiaren azken egunera arte inposizioa erabiliz jarraitzen ari da.\nMemoriaren Eguna dela eta Eusko Legebiltzarrean omenaldi bat deitu dela komunikabideen bitartez jakin ostean, Juanjo Agirrezabala Legebiltzarreko Diputazio Iraunkorreko kideak Arantza Quiroga jarduneko presidentearen jokaera kritikatu du, “omenaldi hori egitea eta nola egin bere kabuz erabaki duelako, inorekin hitz egin gabe eta Diputazio Iraunkorrean ezer adostu gabe; izan ere, Diputazio Iraunkorrean bertan erabaki beharko zen gai honi dagokion guztia”. EAko legebiltzarkideak Dani Maezturekin batera egin du salaketa hau. Maeztu Aralarreko ordezkaria da Diputazio Iraunkorrean eta, Agirrezabala bezala, EH Bilduko hautetsia.\nAralarreko eta EAko legebiltzarkideek jarduneko presidentea gezurtatu dute, “gezurretan dabilelako legebiltzarkideoi omenaldi honen berri eman zaigula esaten duenean”. Maeztuk eta Agirrezabalak salatzen dutenez, “Quirogak bere agintaldia agortuko du legealdian zehar egin duen bezalaxe, hau da, bere irizpide partikularrak eta alderdikoiak inposatuz, eta hori bereziki larria da Memoriaren Eguna bezalako gai delikatu batetaz ari garenean, are larriagoa duela oso gutxi euskal gizarteak bere alderdiari bizkarra eman diola kontuan hartuta”.


Aurtengo uda denboralditik aurrera errezagoa eta seguruagoa izango da txirringaz Sopela erdigunetik Atxabiribil hondartzaraino eta Sopelmar auzoraino heltzea. Izan ere, otsaileko lehenengo astean hasiko dira...\nGaur, urtarrilak 21, autokarabanentzako aparkalekuaren obrak hasi dira Urkon. Lanek bost asteko iraupena izango dute, eta lanak egiten ari dituen enpresak gehienez gaur egungo aparkalekuaren...\nSopelako Udalak udalerriko Merkataritza Biziberritzeko Plana abiatu berri du. Azaroaren 19an, Ikei alhokularitzak, azterlanaren esleipendun enpresak, proiektuaren aurkezpena egin zuen arlo honetako udal batzordean, txostenaren...\nUrtarrilaren 15ean aurkeztu zen Sopelako Irakurle Talde berria, gure herrian literatur zaletasuna bultzatzea helburu duena. Taldearen gidaria Danele Sarriugarte idazle gaztea izango da, eta saio...\nSopelako Udalak dirulaguntza eskatu dio Eusko Jaurlaritzako Ingurugiro eta Lurralde Antolakuntza sailari Ander Deuna Ikastola eta herrigunea bidegorri bidez lotzeko. Udalak abuztuan egin zuen eskaera,...


gobernua – Hitzak eta Hotsak\nPropaganda sistema. Nahia eta ahalmena ez dira berdin\nEuskadiko Elkarte Autonomoko gobernuaren propaganda aparatuak, El Correok hain zuzen ere, honako albistea argitaratzen du gaur: [Enlace roto.].\nNik “nahi” hitz hori azpimarratuko nuke titularrean. Albistea, izatekotan, legealdia amaitu eta orduan, benetan, zenbat gobernu-ekintza atera duen aurrera ikustea bailitzateke.\nNahia eta ahalmena ez datoz beti bat. Orain arte ahalmen eskasa erakutsi du gobernuak, eta hitzek ez dute herritarron gogoa asebetetzen. Ekintzak gauzatuta ikusi nahi ditugu.\nBaina badakigu zein den Lopezen lehentasuna, Ibarretxerekiko konparazioan irabazle ateratzea. Zail du baina, lanaz ari garela, konparazio horretan egungo lehendakariak aurrekoari aurrea hartzea.\nOndo dago asmoak entzutea, bazelako garaia bide batez. Urtebete baino zertxobait gehiago pasa da gobernura jauzia eman zutenetik, eta atzo aurkeztu zuten behingoagatik euren “plangintza”.\nZailena dute aurretik, ekintzak abian jartzea eta lana erruz egitea ekintza horiek edukiz betetzeko. Ikusiko dugu.\nGainera, jakin badakigu lehendakariarentzat atzo beltza zena, gaur zuria dela. [Enlace roto.]\nBien bitartean argi dago propaganda makinaria bere lana egiten ari dela, barrutik hutsik dauden albisteei sekulako garrantzia emanaz.\nA! Bukatzeko, eta ahaztu barik, gobernu-ekintza horien artean ez dut euskara sustatzeko bakar bat ere ikusi.\nEmaguzu gaur gure eguneroko ogia…\nPosted on 2010/04/14 Categories Eusko Jaurlaritza, politika, PPSOETags euskara, Eusko Jaurlaritza, gobernua, Patxi lopezLeave a comment on Propaganda sistema. Nahia eta ahalmena ez dira berdin


Lesakako argazki lehiaketako bi lehenbiziko sariak Kataluniara joan dira - Erran.eus\nTtipi-Ttapa 2017-11-13 10:06 Kultura Bortziriak Lesaka\n107 lan aurkeztu dituzte Beti Gaztek antolatutako lehiaketara eta lanak ikusgai daude abenduaren 3ra bitarte Harriondoako konbentuan\nUrtero bezala, Lesakako Beti-Gazte elkarteak Argazki lehiaketa antolatu du. Urrian argazkizale aunitzek beraien lanak aurkeztu zituzten. Denera 107 argazki aurkeztu dituzte lehiaketara, iaz baino lau guttiago eta bi sari nagusiak Kataluniara joan dira.\nJon Martinez Etxabarrik hirugarren urtez irabazi du herriko argazkilari baten argazki onenaren saria, 'Sai arrea' lanarekin. | Ikusi handiago | Argazki originala\nAzaroaren 4an erabaki zituen sariak Tolosako Jose Maria Arrigain, Lesakako Telletxea argazki dendako Idoia Telletxea eta Irantzu Pastor argazkilariek osatutako epaimahaiak. Lehenbiziko saria Kataluniako Banyoles hiriko (Girona) Miguel Planells Saurinak lortu zuen, En su soledad izeneko argazkiarekin. Honek 350 euroko sari bat eta garaikurra eskuratu ditu. Bigarren saria (250 euro eta garaikurra) ere Kataluniara joan da, Bartzelonako Cornellá de Llobregat hiriko Diego Pedra Benzal-ek eskuratu baitu, Triste destino izeneko lanarengatik.\nKirol argazki hoberenarentzako saria, 200 euro eta garaikurra, Ordiziako (Gipuzkoa) Miguel Romero Barcok eskuratu du, En la salida argazkiarekin. Eta azkenik, azken bi urteetan bezala, Jon Martinez Etxabarri argazkilariak Lesakako egile hoberenarentzako saria lortu du, Sai arrea argazkiarekin. 200 euro eta garaikurra eskuratu ditu lesakarrak ere.\nArgazki guztiak Harriondoa Kultur Etxeko Komentuko elizan daude ikusgai abenduaren 3ra bitarte. Erakusketa irekia egonen da ortzegunetik larunbatera 17:00etatik 19:30era eta igandetan 11:30etik 13:30era.\nHerriko argazki onena (Sai Arrea, Jon Martinez Etxabarri)\nKirol argazki onena (En la salida, Miguel Romero Barco)\nBigarren saria (Triste destino, Diego Pedra Benzal)\nLehen saria (En su soledad, Miguel Planells Saurina)


Unai Gaztelumendi añorgatarra eta Julen Zelaieta beratarra afarian\nAsteazken honetan Euskararen Nazioarteko Eguna ospatuko da, baina Madrilen euskara ikasten ari diren ikasle eta irakasle talde batek aurrea hartu eta joan den azaroaren 29an bertan ospatzea erabaki zuten, bertsoafari bat eginez. Jaira Julen Zelaieta bertsolari beratarra eta Añorgako Unai Gaztelumendi gonbidatu zituzten eta giro ederrean euskara praktikatu eta hizkuntzaren mila errima eta hitz-jokoekin gozatzeko aukera izan zuten ikasleek, bertsolarien saioari esker.\nMadril, Espainia. Jaia anaitasun-afari eder batekin hasi zen; han euskara-eskolak ematen diren Madrilgo hainbat zentrotako euskara ikasleak nahiz irakasleak bildu ziren, baita hirian bizi diren hainbat euskaltzale ere, bertso-afariaren antolakuntza pribatua izan bazen ere ekitaldiaren arduradunak deia hainbat eta jende gehienengana helarazten saiatu ziren-eta. Guztira, 30 bat lagun. Ondoren, Zelaieta eta Gaztelumendik afalondoan jardun zuten: giroa poliki-poliki berotuz joan zen barre eta txaloek laguntzen zietela, saioan gatza eta piperra, umore fina eta zirikadaren bat ez baitziren falta izan. Jorratutako gaiak askotarikoak izan ziren, baina nabarmenenak tokiari berari lotutakoak izan ziren, Madrilen bertsofari bat egitea ez da-eta eguneroko gauza.\nJorge Etxague Madrilgo Hizkuntza Eskola Ofizialeko euskara irakaslea eta antolatzailetako batek adierazi zuenez, “halako ekimenak oso garrantzitsuak dira Diasporan gabiltzan euskaldunontzat; gainera, Euskal Herrian ohikoa dena hemen, berriz, guztiz ez-ohikoa da, eta horrek konplizidade giro eder-ederra sortzen du”. Horrez gain, berez abenduaren 3an ospatzekoa den Euskararen Egunaren kariora, “gure ikasleek euskara ondo pasatzeko, gozatzeko ere badela ikusi ahal izan dute, ez ikasgai hutsa, edo halako titulu bat lortzeko bakarrik balio duen zerbait”. Eskerrik beroenak ere eman zizkien bertsolari gazteei, “bai guri laguntzeagatik, bai erakutsi duten mailagatik”.


kritiken hemeroteka » Testigantza gisa\n« Beiraren izaera | “Helduiok behingoz potroetatik literaturari” »\nTestigantza gisa Aritz Galarraga / Gara, 2006-10-14\nJose Ramon Goikoetxea, Ardotxi, ez zen idazlea. Bere biografiari errepaso azkarra eginez gero, ETA erakundeko kide, Egin egunkariko kazetari eta LAB sindikatuko arduradun izan zela ikusiko dugu. Baina idazle, “literatur lanak egiten dituen pertsona” izan zenaren arrastorik ez. Liburu bat idatzi zuen hala ere, 1971. urtean atxilotuta izan zuten garaia oinarritzat duena: Mentxakaren aitorpena. Hitzaurreak argitzen digunez gainera, “orain dela urte asko hasi zen Jose Ramon liburu hau idazten”. Lerro horietan jakin dugu, halaber, hasierako testua gazteleraz idatzia zegoela. Baita euskaratze lanetan zebilen bitartean, 2005eko udaberrian, hil egin zela ere. Rafa Egiguren idazle eta lagunak bururatu zion, azkenik, lana.\nSarrera hitzok eskaintzen duten makulu hori baliatu nahi izan dut, beste ezer baino lehen, horrelakoetan ezinbestean azaleratzen baita testuaren literaturtasunaren eztabaida. Are gehiago, ondorengoa aitortzen badigute: “liburu hau benetakoa da goitik behera”. Idazten dakien pertsona oro liburu bat idazteko gai den bezala, idazten dakien pertsona oro liburu on bat idazteko gai ez dela esan beharra dago. Hori gertatzen zait, esaterako, abenturazale edo bidaiari baten liburuaren aurrean. Adibidetzat, Juventud argitaletxeko bidaien saila har daiteke: sekula imajinatuko ez genituen abenturak kontatzen dizkigute, baina nola, hori beste kontu bat da.\nBaina eztabaida hori albo batera utzita, Mentxakaren aitorpena liburuaren balioa, literatur kalitateaz gaindi, atxilo-aldi baten nahiz gure historiaren garai konkretu baten gainean eskaintzen digu testigantzan fokalizatuko nuke. Eta behin honaino iritsita, irakurleari interesatuko zaio mamiaren nondik norakoak ezagutzea: labur azaltzeko, kontakizuna 1971. urteko martxoaren 7an hasten da, egile eta protagonista atxilotzen dutenean. Eta Basauriko espetxera bidean daramatenean bukatu. Atxilo-aldiak iraun zuen garaia (15 egun!) azaltzen da bitartean, jasandako tortura, galdeketa eta gainerakoak. Baita narrazioari tentsio pixka bat ematen dioten amarruak ere, protagonistak aitorpenean zehar asmatzen dituenak. Etenik gabeko flash back modukoekin, bestalde, bere militantziaren errepasoa egiten du Ardotxik, garai oso batena egitearekin batera.


Irekia Eusko Jaurlaritza - Gobierno Vasco :: EHAA xedapena 201604404\nAGINDUA, 2016ko urriaren 11koa, Ekonomiaren Garapen eta Lehiakortasuneko sailburuarena; honen bidez, argitara ematen da zenbat diru bideratuko den Euskal Autonomia Erkidegoan erlezaintzaren aldeko laguntzetara 2016. urtean.\nGaiak: LAGUNTZAK; AURREKONTUAK; ERLAZAINTZA\nHurrenkenaren zenbakia: 201604404\nIkus 2005/03/10rean argitaratutako 2005/02/15eko 200500030 DEKRETUA\nErlezaintzarako laguntzak Europako Parlamentuaren eta Kontseiluaren 2013ko abenduaren 17ko 1308/2013 Erregelamendutik datoz. Erregelamendu horren bidez, nekazaritza-produktuen merkatuen erakunde komuna sortzen da eta, aldi berean, indargabetzen dira erregelamendu hauek: 922/72 (EEE), 234/79 (EEE), 1037/2001 (EE) eta 1234/2007 (EE). Bestalde, Batzordearen apirilaren 29ko 917/2004 (EE) Erregelamenduaren bidez, ezartzen dira honako erregelamendu hau aplikatzeko xedapenak: Kontseiluaren 2004ko apirilaren 26ko 797/2004 (EE) Erregelamendua, Erlezaintzako produktuak ekoizteko eta merkaturatzeko baldintzak hobetzera bideratutako neurriei buruzkoa.\nErregelamendu horietan, hiru urteko aldirako nazio mailako programak prestatzea aurreikusten da, «erlezaintza-programak» izenekoak. Programa horiek Batzordeak onartuko ditu, eta, laguntza hori hartu ahal izateko, neurri batzuk jaso beharko dituzte; laguntza hori Erkidegoak kofinantzatuko du, erlezaintzarako laguntza-neurrien urteko programan aurreikusitako egintzek sortutako gastuen % 50era arte. Batzordearen 2013ko abuztuaren 12ko Erabakiaren bitartez, Espainiako estaturako azkeneko erlezaintza-programa onartu da 2014., 2015. eta 2016. urteetarako. Espainiako estatuan, martxoaren 26ko 519/1999 Errege Dekretuak arautzen du erlezaintzarako laguntzen araubidea, Urteko Programa Nazionalen esparruan.\nEuskal Autonomia Erkidegoan, aurreko guzti hori garatzeko eta aplikatzeko, 30/2005 Dekretua argitaratu zen (otsailaren 15eko Dekretua, Euskal Autonomia Erkidegoko erlezaintzarako laguntzei buruzkoa), zeina urtarrilaren 15eko 9/2008 Dekretuaren bidez aldatu baitzen. Arau horretako 2.2 artikuluaren bigarren paragrafoaren arabera, «Erakunde Ordaintzailearen bitartez EAEko Administrazio Orokorrak ordainduko ditu laguntza hauek. Bestalde, laguntza horiek, batetik, Europako Erkidegoak kofinantzatuko ditu, zehazki, programan aurreikusitako egintzek sortutako gastuen % 50era arte, eta, bestetik, Araba, Bizkai eta Gipuzkoako Foru Aldundiek».\nNahiz eta laguntzok foru-aldundiek deitzen eta kudeatzen dituzten, otsailaren 15eko 30/2005 Dekretuaren 6.3 artikuluak hau xedatzen du: «Urtero, Nekazaritza eta Arrantzako sailburuaren agindu batez (Euskal Herriko Agintaritzaren Aldizkarian argitaratuko da), emango da argitara deialdi bakoitzari esleitutako urteko zenbatekoa». Agindu honen xedea, hain zuzen ere, aurreikuspen hori betetzea da. Horren ondorioz, honako hau\nLehenengoa.– Laguntzen zenbatekoa, guztira.\n2016. urtean, gehienez ere 44.159,47 euro bideratuko dira otsailaren 15eko 30/2005 Dekretuan aurreikusita dauden NBBEFren konturako Euskal Autonomia Erkidegoko erlezaintzarako laguntzetara.\nAgindu honek amaiera ematen dio administrazio-bideari, eta, beronen aurka, interesdunek berraztertzeko errekurtsoa aurkeztu ahal izango diote Ekonomiaren Garapen eta Lehiakortasuneko sailburuari, hilabeteko epean, agindua argitaratu eta hurrengo egunetik hasita, edota administrazioarekiko auzi-errekurtsoa aurkeztu ahal izango dute, Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean, agindua argitaratu eta hurrengo egunetik aurrera.\nSinatzen den egunetik aurrera izango ditu ondorioak agindu honek. Agindua, betiere, Euskal Herriko Agintaritzaren Aldizkarian argitaratuko da.\nAGINDUA, 2016ko ekainaren 29koa, Ekonomiaren Garapen eta Lehiakortasuneko sailburuarena, zeinaren bidez urtarrilaren 26ko 30/2010 Dekretua egokitzen baita eta jakitera ematen baita zenbateko diru-laguntzak emango zaizkien guztira fruta- eta barazki-ekoizleen…


Klase guztietako bortziritarrak, hunkituta bozka ematen | Euskal Herria | Naiz\nEUSKAL HERRIA | E18 galdeketak\nKlase guztietako bortziritarrak, hunkituta bozka ematen\nIlusioa da bortziritarren ahotan gehien errepikatzen den hitza. «Hau pauso bat gehiago da erabakitzeko eskubidearen bidean, herritarren ahalduntzean. Ongi dago ohitura hartzea. Gure iritziek badute eragina; gure erabakiengatik mugitzen dira hainbat gauza. Horregatik bakarrik merezi du», adierazi du Josu Iratzoki Berako alkateak bozkatu aitzinetik.\n@gara_miantzi|2017/06/18 14:35 Eguneratua:\nHiru generazio, elkarrekin Arantzan. (@gara_miantzi)\nHautetsontziak zaintzen ari diren herritarrek kontatu digute aurre-bozketetan jada 200 lagunek parte hartu dutela eta iritzia ematera 3.165 lagun deituak dauden herrian kopuru polita da hori. Gaur ere ari da jendea hurbiltzen, giro onean eta eguraldi ederrarekin. Bitxikeria gisa, korpus eguna dela-eta iratzez eta lorez apainduta daude kaleak eta hortsentsia artean dabiltza herritarrak erabakitzen.\nLesakan ere bai. 2.305 biztanlek dute bertan horretarako aukera. Matixa Oteiza Oninart-eko langileak diseinatu du Bortziri osoan zabaldu den E18 logoa. Ilusio handiz ari da antolaketa lanetan. Ahizpa ibili zen komunikazio lanetan Argentinara joan aitzinetik eta Matixak lekukoa hartu dio. «Herri guzia gaude pixka bat emozionatuta –aitortu du gazteak–. Kanpoan egiten zela ikusten genuen baina ez genuen espero hemen ere lortzea. Imajinatuko ez genukeen jendea ere parte hartzen ikusten dugu».\nJada eman du bozka, «sekulako ilusioz». «Uste dut ez garela oraindik hagitz kontziente hau gertatzen ari dela. Emozioa eta gogo handia sentitzen dut hemendik zerbait ateratzeko eta jende pila batek parte hartzeko».\nEtxez etxe ibili dira informazioa ematen. Txirrina jo eta bizilagunei erabakitzeko aukera honen berri eman diete. Denengana iristen saiatu dira, baina halere badakite badela enteratu ez denik.\nPilota partidak, txistularia, pintxoak trikitixa giroan, haur jokoak… Egitarau oparoa prestatu dute Lesakan. Etxalarren, berriz, ez da horren beharrik izan, Haurren Eguna izanik jada segurtatua zegoelako animazioa. Frontoia txikiz beteta dago, denak nahiko txintxo aulkietan jarrita, ipuin kontalariari aditzen. Handik hagitz hurbil, etxe partikular baten bajeran kokatu dute hautetsontzia. Irati Lujua Etxenike da lanean ari den bolondresetako bat eta egin duten ibilbidea kontatu digu. Lesakan bezala etxez etxe ibili dira informazioa zabaltzen eta kasu honetan, herri ttikiagoa izanik (660 lagunek dute bozkatzeko aukera), guztiengana ailegatu dira.\nAurrebozketak egin dituzte hemen ere, baina arratsalde batez bakarrik. Kantu afaria ere antolatu zuten eta bideo bat grabatu zuten herriko eragileekin jendea animatzeko, Bortziri mailan egindako bideoklipean parte hartzeaz gain. Ekimen hauei esker herritar aunitzek bat egin dute eta azkenean talde polita sortu da, «abiatzea kosta zen arren».\nGaurko eguna ongi doa. Ipuin kontalaria bukatuta haur guziak kalejiran pasatuko dira eta gero frontoian bazkalduko dute. Arratsaldean triki poteoa izanen da.\nArantzari buruz zer erran. Parte hartze datuetan ikusten den bezala, puntan dago. Jende pila bat ari da parte hartzen, klase guztietakoa, eta kontent daude antolatzaileak. Bederatzietan hautetsontziak ireki eta lehendabiziko botoa familia bereko hiru belaunaldik eman dute elkarrekin, Inaxi, Gabina eta Itxarok. Geroago, Iban Zugarramurdi Esne Beltzako bateria joleak bozkatu du bere hiru anaiekin, eta ondotik Antton Maiz pilotariak.\nKalejira egin dute trikitilariekin eta Arantzako dantza gero, parte-hartzaileetako batek arnasestuka eta pozarren kontatu digunez. Arratsaldean herri kirolak, dantzaldia, pilota eta Bortzirietako azken ekitaldia izanen dira.\nIgantzin ere pozarren daude parte-hartzearekin. Goizetik hurbildu da jendea, hasieran helduak batez ere eta orduek aitzinera egin ahala gazteak. Kontatu digute arazo informatikoren bat izan dutela baina jada konpondu dutela eta martxan dela dena. Goizean Guardia Zibila bueltaka ibili bada ere, ez da deus pasatu.\nGaiteroak ibili dira karrikak alaitzen, baita kankailu eta buruhandiak ere. Arratsaldean opil jatea eginen dute trikitilariekin.\n7.784 herritar batu zaizkio erabakiaren aroari Nafarroan, deitutakoen %28,73


Apirilaren 27an hasiko dira Amillaga kalea berrurbanizatzeko lanak | Bergarako Udala\nApirilaren 27an hasiko dira Amillaga kalea berrurbanizatzeko lanak\nBergarako Udala-k Or, 2020-04-24 20:41-n bidalia\nAmillaga kalean Ondartza eta Ernai biribilguneen arteko tartea berrurbanizatzeko lanen lehen fasea astelehenean, apirilaren 27an, hasiko da.\nLanak alarma egoeraren aurretik adjudikatuta zeuden, eta data hauetan egitea aurreikusten zen. Horien helburua da ingurune honetan irisgarritasuna bermatzea eta tramu horretako hiri-mobiliarioa berritzea. Lanen helburua da ingurune horretan irisgarritasuna bermatzea eta tramu horretako hiri-mobiliarioa berritzea.\nLanen kontratista Sasoi Eraikuntzak SL da eta aurrekontua 376.734,60 eurokoa (BEZ barne). Obraren zuzendaritza, berriz, Zetabi arkitektura bulegoa SLPk gidatuko du; eta Segurtasun eta osasuna BSP Servicios de consultoria técnica SL enpresak (2.088 euro).\nAipatzekoa da lanek ‘Industrialdeetako Renove Plana –urbanizazioa’ kontzeptupeko 150.000 euroko dirulaguntza dutela.\nBergarako Udala aurreikusita zeuden inbertsioak berraztertzen ari da egoera ekonomiko berrira egokitzeko. Ezinbesteko edo lehentasunezko inbertsioak identifikatzea da helburua. Proiektu honekin, dirulaguntza garrantzitsua duenez, aurrera egitea erabaki da.\nLanek sei hilabeteko iraupena izatea aurreikusten da.\nHonako lanak egitea aurreikusten da, besteak beste:\n-Espaloia zabaldu irisgarritasuna bermatzeko eta hauen zorua berritu.\n-Burdinezko ur hornidura berria ezarri.\n-Euri urak jasotzeko azpiegitura berritu.\n-Argiteria berritu LED farola berriak jarriz.\n-Laino skatepark pareko espaloia oztopatzen duen kutxeta handiaren tapa kendu eta espaloiaren kota berean utzi.\n-Gune horretako autobus geltokia lekuz aldatu (irisgarritasuna bermatzeko) eta markesina berria jarri.\nZirkulazioan izango duen eragina:\n-Oinezkoen joan-etorriak uneoro bermatuko dira.\n-Zirkulaziorako errail bat kendu beharra dago lanak egin bitartean. Lanen hasieran ‘Wolframio’ eta ITV pareko biribilguneen arteko errepidean errail bat kenduko da eta herri barrura sartzeko erabiliko da. Hortaz, herritik irteteko Ernai kalea erabili beharko da norabide guztietarako.\n-Zirkulazioaren aldaketa hauek ez dute autobus zerbitzu eta geltokietan eraginik izango.


Gizabanako eta familien pribatu askok hainbat aseguru-politika planak pisua pean Reel, eta hau da genukeela haien familia-errenta eta herritarren bizitza kalitatea eragiten dioten. Ziur bere prima stoutly ordaintzen garrantzia ulertzen dute, eta benetan egiten, beraz,, baina beren beren finantzak, oro har, eta familia bizi-kalitatea, ondorioak ez dira horien gainean galdu - big gorde beren aseguru-planak modu SCOUT existitzen diren planen kalitatea arriskuan jarri gabe behar dute, beraz,. Imajinatu familia osasun asegurua ordaindu, etxeko eta jabetza aseguru, auto asegurua, eta bizi besteak beste, aseguru, zer geratzen litzateke zaindu familiaren eta lan ametsak eta helburuak pertsonala? Galdera honen erantzuna zergatik big gorde behar duzu aseguru azpimarrak, eta honako hauek dira, nola:\ni. Goratu zure deductibles: Zer goratzeko edo zure deductibles handitu dela esan nahi du ezagutzen duzu, ez duzu? Horrek esan nahi du batuketa Aseguruen Konpentsazio interbentzio bermatzen duten ustekabeko egoerak ordaintzen out-poltsikoan zenbatekoa handitu duzula. Noiz zure deductibles goratzen duzu, aseguru-etxeek kalte-ordaina erreklamazioak gertakariak murrizteko horien gainean bezala ikusten duzu, eta automatikoki murrizten dute zure prima tasak oso merkean - big gordetzeko aukera ezin duzula egin gabe eta hori ezin izan zen posible planteatu deductibles gabe planetan ahalbidetzen.\nii. Zure agentea, deskontuak buruzko Hitz egin: Zure aseguru-agente Eztabaida zure aseguru eta planak aztertzeko eta ikusi nola kenduz zure prima tasak adinekoentzat. Jende askok aseguru deskontuak izateko jakin gabe, eta tasa altuak ordaindu behar dute bere aseguru-etxeek azkena emateko izango lukeelako bere eragile harreman ona mantentzen dute ezean. Zure eragile lan egin behar zure beherapenak eta big gorde nahi duzun oinarritutako zure politika eta politika planak zenbatekoa aseguratzaileak egiten duzun bultzatuko duten faktoreen lagundu.\niii. Goratu zure kreditu puntuazioa: Aseguru enpresak uste duzu arriskua handia denean txarra kreditu rating duzu aseguratzea. Zer ez duzu ezagutzen da aseguru enpresek atzeko txekeak egiten duzunean ikusi eta zure kreditu-partiturak edo balorazioak moduz. Zure kreditu-partiturak oso txikia bada, orduan a prima tasa handia danbateko zaizu duzunean aseguratu dute, baina, gogor egin duzu zure kreditu ratings goratzeko konpondu ondoren, zure prima tasak murrizten dute. Izan duzu dela zure kreditu-partiturak txarra tasak oso altuak ordaindu badituzu horiek konpontzeko aurretik, ondoren, horien berri eman beharko duzu aldaketak, beraz, zure prima tasak murriztu eragina berehala.\niv. Erabili enpresa bereko: Hau sen egiten: bera aseguru enpresa edo enpresa erabili zure familia guztiak aseguratu, Jabetza, osasuna eta beste gauza batzuk. Edo, hobeto esanda, aseguratu zure auto guztiak aseguru-enpresaren berdinekin; aseguru guztiak familia osasuna eta, aldi aseguru enpresa mediku planak; aseguru etxeko eta jabetza aseguru enpresa bera duten aktibo guztiak, eta handiak gorde aseguru politika horietan guztietan gai izango duzu.\nv. Segurtasuna zure etxean eta autoak: Segurtasun eta tramankulu instalatu etxeak eta autoak Lapurreta gorabeherak edozein forestall, bandalismoa eta thefts. Segurtasuna tramankulu su itzalgailu bezala, Lapurreta alarmak, anti-blokeoa instalazio eta bestelako segurtasun ezaugarriak murriztea litzateke edo istripuen gorabeherak gutxitzeko zure etxeak eta autoak, eta hau litzateke asko dirua aurreztuko duzu zure aseguru automatikoki murrizten geroztik litzateke zure prima tasak.\nTags:5 Moduak Big Save Zure Aseguru On, Save Big On Your Insurance


Gipuzkoak 4 talentu zientifiko berri gehitu dizkio I+G ekosistemari - Artikulua - Gipuzkoa ETORKIZUNA ORAIN\nGipuzkoak 4 talentu zientifiko berri gehitu dizkio I+G ekosistemari\nMarkel Olanok eta Jabier Larrañagak bilera izan dute Fellows programako ikertzaileekin, eta guztira 489.000 euro bideratu dira programa horretara.\nGipuzkoako I+G sareak goi mailako lau ikertzaile gehiago izango ditu aurten Foru Aldundiaren Fellows Gipuzkoa programari esker, zeinaren deialdia duela gutxi ebatzi den. Markel Olano diputatu nagusiak eta Jabier Larrañaga Ekonomia Sustapeneko eta Proiektu Estrategikoetako diputatuak lan bilera izan dute gaur Fellows programako kide berriekin eta haien ikerketa zentroetako ordezkariekin, eta, bilera horretan, haiek garatuko dituzten proiektuen edukia eta irismena zehatz-mehatz ezagutzeko aukera izan dute. 2000. urteaz geroztik, Gipuzkoako I+G+b entitateek 48 ikertzaile kontratatu dituzte Aldundiaren laguntzarekin. “Ikerkuntzaren bikaintasunaren eta talentu zientifikoaren aldeko gure apustuaren erakusgarri da Fellows. Apustu nabaria eta denboran jarraitua, lurralde lehiakor eta aurreratu baten nortasunaren ezaugarri gisa. Pandemiak indartu baino ez du egin gure uste kolektiboa zientziak eta ikerketak gure ekonomia eta ongizatea indartzeko eta etorkizun hobea eraikitzeko duten garrantziaz”, azpimarratu du Olanok.\nAldundiak ekimen horri eutsi zion iaz, pandemiaren aurrekontu-eragina gorabehera, eta aurten indartu egin du, 489.208 euroko inbertsioarekin. Fellows programaren bitartez, nazioarte mailan garrantzia duten ikerketa taldeetan esperientzia duten eta doktoratu osteko formazioa jaso duten ikertzaileak sartu nahi dira Gipuzkoako ikerketa taldeetan, horien bikaintasun zientifikoa indartzeko. Bi jarduketa lerro ditu: batetik, talentudunak erakartzea, ikertzaile horiek Zientzia, Teknologia eta Berrikuntzaren Euskal Sarearen Gipuzkoako zentroetan integra daitezen; eta, bestetik, talentudunei eustea, talde horietan gehienez hiru urtez jarrai dezaten. Aldundiak ikertzailearen lehenengo urteko kontratazio gastuen % 100 finantzatuko du, gastu horien % 80 bigarren urtean, eta % 70 hirugarren urtean; horrela, ikerketa lanek denbora luzeago batez jarrai dezaten ahalbidetuko da.\nHorrela, lau talentu berri gehitzeaz gain, Aldundiak aurreko deialdietan programan parte hartu duten beste bederatzi ikertzaileri laguntzen die aurten; beraz, une honetan 13 ikertzaile daude Fellows programaren bidez finantzatuta, eta horietatik 5 emakumeak dira. Bikaintasun zientifikoaz, esperientziaz eta nazioarteko prestakuntzaz gain, kontuan hartzen da pertsona horiek Euskal Herriarekin duten lotura eta, halaber, irizpideak sartzen dira eremu horretan oraindik dagoen genero-arrakalari aurre egiteko. Hauek dira aurten lanean hasi diren lau talentu berriak, eta beren proiektuak:\nAngel Gabriel Fernández (UPV/EHU): Gipuzkoako industriako hondar-beroa berreskuratzeko biltegiratze erresilienteko sistemak diseinatuko ditu nagusiki. Horren barruan, fase-aldaketako materialak erabili nahi dira bero latentea biltegiratzeko, prozesu industrialen efizientzia energetikoa hobetu ahal izateko. Gainera, estaldura ekologikoak garatu nahi dira iturri berriztagarrietako materialetan oinarrituta. Ikertzailea hartzen duen Procesos de Biorrefinería taldeak luze aztertu ditu material horiek, sistema horiei lotutako osagaien balio-bizitza luzatu ahal izateko.\nAitor Manteca (CIC biomaGUNE): Hau da bere proiektua: "Proteinen eboluzio gidaturako baheketa eta hautaketa mikrofluidikoko sistemak". Tanten mikrofluidikoa hainbat molekula testatzeko eta ondoren hautatzeko aukera ematen duen teknika bat da, nahi diren propietateak dituen konposatu bat lortzeko. Hainbat kanal dituen txip batean, uretako fase bat eta olio bat nahasten dira, eta, horrela, milioika tanta sortzen dira, elkarren artean fusionatu ezin direnak. Horrela, tanta bakoitza mini erreaktore bihurtzen da, non molekula bakarra ebalua daitekeen. Teknika horren bidez fluoreszentzia hobetuko proteinak sortu nahi dira, ondoren bioLED delakoetan erabiltzeko, edo entzima eraginkorragoak prozesu industrial jakin batzuk hobetzeko.\nCarlos Alburquerque (CIC biomaGUNE): Deep-SERS proiektuak adimen artifiziala (machine learning) aplikatzen dio datu konplexuen interpretazioari, zehazki molekulak identifikatzeko laser-argiaren dispertsioa baliatzen duen teknika hobetu baten bidez lortutako datuen buruzkoari (gainazalean hobetutako Raman dispertsioa, SERS, ingelesezko siglen arabera). Zehazki, tumore artifizialen ingurune estrazelularrean metabolitoak aztertzeko erabiliko da, baina biosentsore mota guztietan aplika daitezke. Horrela, estrategia berriak jarriko dira abian hurrengo belaunaldiko SERS sentsoreak (bio) garatzeko. Sentsore horiek gailu biomediko automatizatu berriak eratuko dituzte minbizia edo COVID-19 bezalako gaixotasunen diagnostiko azkarra egiteko, denbora errealean eta arreta medikoko gunean.\nIbon Santiago (CIC nanoGUNE): Zentroan lan egingo du robot molekularrak garatzeko, DNA bezalako material programagarrien laguntzarekin. Nahiz eta robot baten eta DNA molekula baten arteko diferentzia ikaragarria izan konplexutasunaren aldetik, puntu komun asko daude beraien artean. Interes genetikoaz harago, DNA harizpiak automihiztatu daitezke, konputazioak egin eta inguruko seinaleei erantzun, sekuentzian kodifikatutako informazio espazialari esker. Proiektuaren helburua da nanoegiturak sortzea, propietate robotiko horiek konbinatzen dituztenak eta nanometroaren eskalan jarduteko gai direnak. Aplikazio posibleak dira, besteak beste, sentsore gisa erabiltzea eta nanoeskalan medikamentuen ibilgailu gisa erabiltzea.\nGainera, programaren barruan ikerketa-lanarekin jarraituko dute ikertzaile hauek: Idoia Ochoa (Tecnun, bigarren urtea), Irune Villaluenga (BERC Polymat, bigarren urtea), Amaia Carrión (BCBL, bigarren urtea), Pablo Aguado-Puente (CIC nanoGUNE, bigarren urtea), Roland Charles Garnier (Azti), Beatriz Martín-García (CIC NanoGUNE, hirugarren urtea), Sonia Alonso (Biodonostia, hirugarren urtea), Iván Ramos (CIC biomaGUNE, hirugarren urtea), eta Óscar Ferreira (CIC biomaGUNEgune, hirugarren urtea). Lantzen dituzten proiektuen artean, honako hauek daude: gailu elektronikoetan energia kontsumitzeko eta beroa kudeatzeko arazoei irtenbideak bilatzea; irakurketa-arazo posibleak garaiz identifikatzea eta esku-hartze goiztiarreko programak garatzea; bateria hibrido berrietan aplikatzeko materialak garatzea; tumore gaizto hematologikoetan biomarkatzaileak identifikatzea; aplikazio biomedikoetarako material eraginkorragoak diseinatzea; klima aldaketak kostaldeko higaduran duen eragina; eta Alboko Esklerosi Amiotrofikoan (AEA) muskuluaren zelula amek birsortzeko duten gaitasunaren azterketa.\nDiputatu nagusiak ikerketa-lan horren garrantzia azpimarratu du, eta adierazi duenez “potentzial handiko sektoreetan garatzen da, Gipuzkoako apustu estrategikoekin erabat lerrokatuta, hala nola biozientzietan eta osasun arloan, eraldaketa industrialean, energiaren biltegiratzean eta klima aldaketan. Denboran iraun duen lankidetzari esker, I+G+b ekosistema indartsua finkatu dugu, start up-ek, enpresek, unibertsitateek eta erreferentziazko ikerketa zentroek osatutako ekosistema, hain zuzen, eta gure etorkizun ekonomiko eta sozialean eragin handiena duten arloetara ahaleginak bideratzeko gai izan behar dugu, horrek susperraldia bizkortzea ahalbidetuko baitu”.\nIldo beretik jo du Jabier Larrañagak eta gogorarazi duenez, “Gipuzkoak I+Grako bideratzen dituen baliabideen mailak EBkoa gainditzen du BPGaren gastuaren ehunekoan (% 2,4 eta % 2,2, hurrenez hurren), eta dedikazio osoan enplegatutako I+Gko langileen gastuaren ehunekoan (% 2,4 eta % 1,4, hurrenez hurren). Gipuzkoaren posizio ona are nabarmenagoa da konparazioa eskualdeen artean egiten bada, horien I+Gko gastuaren batez bestekoa % 1,4koa baita. Baina gure asmoa da herrialde aurreratuenetako mailetara hurbiltzea, eta horrek etengabeko ahalegina eskatzen du Fellows eta antzeko programen eskutik”.


Cookien politika | Irurako Ikastola\nWebgune honek cookie-ak eta/edo antzeko teknologiak erabiltzen ditu, nabigatzen duzunean informazioa bildu eta berreskuratzeko. Orokorrean, teknologia horiek helburu ezberdinetarako balio dezakete, hala nola, zu erabiltzaile gisa aitortzeko, zerbitzu pertsonalizatua eskaintzeko edo edukia erakusteko modua pertsonalizatzeko. Gainera, bisitaren data eta orduari buruz informazioa ematen dute, web tokiaren barruan zirkulazio-parametroak neurtzen dituzte eta bisita-kopurua balioztatzen dute. Horri esker, IRURAKO IKASTOLA-k eraginkortasunez bidera eta doi ditzake eskaintzen dituen zerbitzuak. Cookie-ak erabiltzailearen disko gogorrean gordetzen dira, baina bertan dauden datuak ezin daitezke irakurri. Halaber, ezin daitezke beste hornitzaileek eratutako cookie artxiboak irakurri. Teknologia horien erabilera zehatzak jarraian deskribatzen dira:\nErabiltzaileak webguneko cookie-n politikari buruzko kontsultaren bat egin nahi izanez gero, honako helbide honetan jar daiteke harremanetan: irura@ikastola.eus